21:50 / 01.08.2017\nЛайфхакер ўз ишининг ҳақиқий усталари томонидан берилган ноодатий маслаҳатлар билан бўлишди.\nДональд Трамп АҚШ президенти сифатидаги илк нутқида Либерни Университети битирувчиларини «ишларнинг ҳозирги ҳолати ва ҳокимиятнинг фойдасиз тузилмалари билан курашишга» чақирди.\nТрампнинг битирувчиларга айтишича, «аутсайдер сифатида баҳоланиш» — бу яхши, сабаби «фақатгина аутсайдерлар дунёни ўзгартиришга қодирдир».\n«Ёдингизда турсин: ҳеч нарса ва ҳеч қачон осонлик билан амалга ошмайди. Ўз фикрида собит турувчилар, буни қила олмаганлар томонидан танқидга учрайди. Чириган тизим сиз адашаётганингиз ҳақида қанча кўп гапирса, сиз ўз мақсадингиз сари шунча қатъийлик билан ҳаракат қилишингиз керак».\n«Ҳаётда ўз мақсадини топишнинг ўзи етарли эмас»\nFacebook асосчиси Марк Цукербергнинг фикрича, бугунги кунда кўплаб ёшлар ҳаётда мақсадини топишга ҳаракат қилмоқда, бироқ бу нотўғри ёндашув. Бунинг ўрнига ҳар бир киши аниқ мақсадга эга бўлган ва мақсад нима эканини аниқ тушунадиган дунёни яратишга ҳаракат қилиш керак экан.\n«Мақсад – бу сиз катта ниманингдир бир қисми эканингиз, сиз бу дунёга керак эканингиз ва олдинда сизни фақатгина яхши нарсалар кутаётганини тушунишдир. Мақсаддан ҳақиқий бахт ҳам бошланади».\nЦукерберг ёшларга учта маслаҳат беради:\n• Катта ниманидир амалга оширишдан қўрқманг. Бизнинг ҳозирги давримиз келажагимиз асосини яратади.\n• Бошқаларга ёрдам бериш учун вақт ва пулни аяманг. Ҳар ким ўз мақсади сари интилишда эркинликка эга бўлиши лозим. Агарда ҳамма ўзининг буюк ғояларини амалга ошира олса, дунё бироз яхши бўлган бўларди.\n• Жамиятни мустаҳкамлаш. Биз қашшоқлик ва касалликларни тугатиши мумкин бўлган авлодга айланишимиз мумкин. Бироқ бунинг учун бирлашишимиз ва биргаликда ҳаракат қилишимиз керак. Ҳеч бир давлат иқлим ўзгариши билан битта ўзи кураша олмайди. Бунинг учун бизга глобал жамиятни қуриш керак.\n«Олдинги вақт ҳақида ҳеч қачон қайғурманг. Фақатгина олдинга қараб ҳаракатланинг»\n«Мени шу ҳайратга соладики, кишилар муваффақиятсизликлар ҳақида гапиришга жуда кўп вақт сарфлайди. Ваҳоланки, ўз кучлари ва энергияларини керакли йўналишга ҳам беришлари мумкин, - дейди Virgin Group корпорацияси асосчиси. – Менга ўз бизнесимни бошқариш ёқади, ҳамда мен муваффақиятсизлик – бу хато эмас, балки янги тажриба эканини тушунаман».\n«Мақсадингизга тўғри йўлнинг ўзи йўқ»\nFacebook ижрочи директори Шерил Сэндбергнинг фикрича, абстракт орзуга бир ярим йил аввалдан аниқ режа тузиб олса, етишиш осонроқ бўлади. Узоқ муддатли режа кишини бироз хотиржам қилиб қўяди, қисқа муддатлиси эса мотивация беради ҳамда ўз мақсадига эришиш учун батафсил жиҳатлар ҳақида ўйлашга мажбурлайди.\n«Ўзингиздан сўранг, сизни нима яхши қилади ва сиз нимадан қўрқасиз. Сиз айнан шу йўлдан кетишингиз лозим».\n«Камтар ва вазмин бўлинг»\nИшбилармон, таниқли сармоядор ва дунёдаги энг бой кишилардан бирининг айтишича, энг яхши маслаҳатни Berkshire Hathaway директорлар кенгаши аъзоси Томас Мёрфидан олган: «Уоррен, ҳеч қачон унутмангки, кишини ҳайдаб юборишга ҳар доим улгурасиз. Шунинг учун буни қилишдан аввал, эртагача кутинг. Ўшанда жаҳл қолгани ёки бу вақтинчалик ҳолат бўлганини тушунасиз».\nБаффетнинг фикрича, кишилар билан яхши муносабатлар сири – бу ўз феълини қўлга олиш ва сизга ёқадиган инсонлардан яхши жиҳатларни қабул қилиб бориш.\nMicrosoft ҳаммуассиси ва раиси Билл Гейтс Уоррен Баффетнинг ўзига хос жиҳатларига қойил қолади: «Унинг жадвалига назар ташланг. У ерда ҳаммаси жуда оддий. Сиз ундан бизнеснинг қандайдир соҳаси ҳақида сўрайсиз, у эса фақатгина бир неча асосий факт ва рақамларни эслайди. У ўзига яхши таниш бўлган нарсани танлайди, ҳамда бунинг устида узоқ муддат муваффақиятли иш олиб боради. Унинг ҳаммасини енгиллаштириш бўйича ўзига хос жиҳати – бу даҳоликнинг алоҳида шакли».\n«Камроқ ўйланг, кўпроқ қилинг»\nИванканинг билдиришича, ҳаётда севимли иш билан шуғулланиш учун катта меҳнат қилиш лозим.\n«Ўзингизни оддий таҳлил қилиш ҳаётингиз ишини топишинга кафолат бермайди. Сиз назариядан амалиётга ўтишингиз, ўқишингиз ва реал ҳаётни ўрганиб боришингиз, тажриба орттиришингиз лозим. Агарда қандайдир иш сизни илҳомлантирса, буни қилишда давом этинг. Мен танийдиган ўз ишининг ҳақиқий профессионаллари ўз ишларини жуда севишади. Уларга ўз мақсадини билиш мотивация беради».\n«Янги кўникмаларни шакллантиринг»\nТаниқли нотиқ бир пайтлар бизнес-мураббий Рон Жимдан маслаҳат олган: «Тони, сен ҳамма нарсани бирданига олишни кутмоқдасан. Ишга бошқалардан кўпроқ нарсани олиб киришинг лозим. Компания, ходимлар ва мижозлар учун кўпроқ нарса қилишинг керак. Сенинг қандай қийматга эга эканинг шунга боғлиқ бўлади. Бироқ, бунинг учун ҳар доим янги ниманидир ўрганиш лозим».\n9. Майя Энжелоу\n«Ўз йўлингиздан юринг»\n«Агарда ҳаёт сени ўзингга ёқмайдиган йўлга бошласа, агарда сенга очилаётган истиқболлар ва ортда қолган нарсалар ёқмаса, бу йўлдан четга чиқиб, янгисини топ. Мен бу маслаҳатга 65 йилдан бери амал қилиб келаман», - дейди ёзувчи.\nGoldman Sachs бош ижрочи директорининг тан олишича, ўзи ёшлигида бу маслаҳатга умуман амал қилмаган.\n«Фақатгина тинимсиз ҳаракат билан муваффақиятга эришиш мумкин бўлган спорт тури ёки бошқа ишнинг ўзи йўқ. Дам олишни билиш керак, сабаби хотиржамлик ҳам яхши натижаларни беради. Баъзида нимагадир таёқ билан етишиш ўрнига, арқонни ташлаб қўйишнинг ўзи кифоя қилади. Қатъий характер ҳар доим ҳам муваффақият сири бўла олмайди».\n11. Жоан Роулинг\n«Мағлубиятни қабул қилинг»\n«Ўйлашимча, биз муваффақиятсизликлар ҳақида кам гапирамиз, - дея ҳисоблайди Ҳарри Поттер ҳақидаги китоблар муаллифи. – Менга кимдир: “Сен мағлуб бўласан. Бунинг олдини олиб бўлмайди. Энг муҳими – ундан кейин нима қилишингда”, деганида катта ёрдам берган бўларди».\nРоулинг сайёрадаги энг бадавлат аёллардан бирига айланишдан аввал, фарзандларини бир ўзи тарбиялаётган ва маблағлардан қийналган аёл эди. Кўплаб нашрлар ёш сеҳргар ҳақидаги воқеаларни чоп этишдан бош тортишганди.\n«Менинг қисқа муддатли оиламга дарз кетди, ёш болам билан ишсиз ва пулсиз қолдим. Ўзимни энг омадсиз инсон, деб билардим». Бироқ у ўз муваффақиятсизликларини тақдир совға сифатида қабул қилади, сабаби улар омадга эришиш, ўзини яхшироқ англашга имкон яратиб берди.\n«Иш топинг. Исталган ишни»\nSoulCycle фитнес-клублари тармоғи ижрочи директорининг ишонч билдиришича, университетлар битирувчилари исталган ишни излашлари даркор. Ҳозирги вақт ҳақида ўйлаш, келажак ҳақида қайғуришдан муҳимроқдир.\n«Мутахассислигингиз бўйича ишламаётган бўлсангиз, асабийлашманг. Барча янги нарсага очиқ туринг ва тинимсиз ишланг. Бу муваффақиятнинг калити», - дейди Мелани.\n«Кўпроқ „ҳа“ денг»\n«Янги имкониятларга кўпроқ „ҳа“ денг: бошқа давлатга бориш таклифларига, янги инсонлар билан танишишга, таълим олишга. Бу сўз сизга биринчи ишни топишда, уни ўзгартиришда, карьера поғонаси бўйлаб тепага чиқишга, жуфтингизни топишда ва ҳаттоки фарзандли бўлишда ёрдам беради», - дея маслаҳат беради Google’нинг собиқ ижрочи директори.\n«Ўзингизга мажбурият олсангиз, уларни бажаринг»\n«Юқори синфларда машҳур эмасдим. Мен кишилар менга ишониш мумкинлигини ҳис этишларини истардим. Мени ҳам эътиборга олишларини хоҳлардим. Шунинг учун ниманидир ваъда берсам, ўз сўзимнинг устидан албатта чиқаман. Мен бошқалар орасида ажралиб туришни истайман», - дейди актриса.\n15. Стив Жобс\n«Орзунгиз кетидан шунчаки юриш керак эмас»\n«Биз тарихни ёзмоқдамиз. Шунинг учун унга ҳисса қўшиш лозим. Шунда ўн йиллардан сўнг сизни нафақат ўз орзуси кетидан юрган инсон, балки бошқа кишиларга ёрдам берган шахс сифатида ҳам эслашади».\n«Фойдасиз танқидга эътибор берманг»\nАввал ёзувчи Сьюзи Орманни асоссиз танқид жуда ғазаблантирган. Бироқ кейинчалик бунга эътибор бермасликка ўрганди. Унинг ишонч билан айтишича, муваффақиятли кишилар ҳар доим танқидга учрайди, шунинг учун ўз имкониятларини тўғри баҳолаш ва ўзини ҳимоя қила билиш лозим.\n«Ҳаддан ташқари кўп ишламанг»\nThe Huffington Post бош муҳаррирининг ишонч билдиришича: «Муваффақиятга эришиш учун ҳаддан ташқари кўп ишлаш шарт эмас. Дам олиш ва кучларни тиклаш лозим». У ёшлигида ўзига бу нарсани кимдир айтмаганидан афсусда.\n«Баъзилар болалигидан нима билан шуғулланмоқчи эканликларини билишади. Бироқ, бундайлар жуда кам. Менинг фикримча, 20-25 ёшдаги кишилар ҳаётга жуда жиддий ёндашади. Улар ёш пайтларидаёқ кўп нарсага эришиб улгурганларини ҳис этишни хоҳлайдилар, аммо янги нимагадир ўрганиш ва ўзини турли фаолиятларда синаб кўриш керак. Шунинг учун уларни тажрибаларга ундайман», - дейди Flickr ҳаммуассиси ва Slack ижрочи директори.\n«Сизга ишингиз орқали баҳо беришларига тайёр туринг»\n«Ишга киришишдан олдин, сизга айнан ўша иш орқали баҳо беришларини яхши тушунишингиз лозим», - дейди руҳшунос ва телебошловчи.\n20. Жорж Стефанопулос\n«Бугун сизни ташвишга солаётган нарсаларнинг биронтаси эртага долзарб бўлмайди, - дейди сухандон ва сиёсий маслаҳатчи. – Пулларни ўз орзунгизга сарфлашдан қўрқманг. Фақат бундан аввал кексалик пайтларига озгина олиб қўйинг».\n«Ҳар доим олдинга қараб ҳаракат қилаётганингизни ёдда тутинг»\nBluemercury ҳаммуассиси ва ижрочи директорининг сўзларига кўра: «Ҳеч ким бутун ҳаёти давомида энг биринчи ишида қолмайди. Шунинг учун ўзингизга қизиқ бўлган нарсани танланг, сабаби кишилар айнан севимли иш билан шуғулланиб омадга эришади. Ўрнингиздан туринг ва шуни қилинг. Йўқотадиган нарсангиз йўқ».\nБундан ташқари, у технологиялар соҳасини ўрганиш ҳақида маслаҳат берган, сабаби ҳозирда у жуда катта талабга эга.\n22. Ти Жей Миллер\n«Атрофдагиларни тинчлантириш жуда мураккаб иш»\nСтендап-комикнинг фикрича, айнан шу муваффақият формуласидир: «Мен бунга ўзим ишонч ҳосил қилдим, гарчи истеъдодим жуда юқори эмас ва худди отники каби жағларга эгаман».\n«Ўрнингиздан туриб, кийининг ва ўзингизни кўрсатинг»\nLearnVest бош ижрочи директорининг айтишича, эрталаб бугунги кун сизга жуда яхши ниманидир тайёрлаб қўйганига ишонч билан туриш жуда муҳим.\n24. Жон Чен\n«Суперюлдуз бўлиш ҳар доим ҳам карьерангизга фойда бермайди»\n«Кўпларнинг фикрича, раҳбариятнинг эътиборини ўзига тортишнинг энг яхши йўли – ўзини кўрсатишга бор кучи билан ҳаракат қилиш. Бу сиз компания муваффақияти ҳақида эмас, балки ўз мақомингиз ҳақида қайғураётганингиздан дарак беради. Аслида ўз ишини виждонан бажаришнинг ўзи етарли».\n«Ҳеч қачон тушликни ёлғиз қилманг»\nУнинг фикрича, тушлик – иш алоқаларини яхшилаб олиш учун ажойиб имкониятдир. Биринчидан, сиз ишингиз ҳақида янги ниманидир билиб олишингиз мумкин, иккинчидан эса, ҳамкасблар билан тил топишишда бу қўл келади.\n«Сиз ноаниқликнинг оқилона эканини тушунишингиз керак»\n«Фаолиятнинг энг бошида, - дейди шифокор ва ёзувчи. – мен нима исташимни аниқ билардим. Фақатгина ноаниқлик ва ҳаётнинг кутилмаган экани, ҳамда у инсонга қандай таъсир кўрсатиши мумкинлигини ёддан чиқариб қўйдим. Агарда ноаниқлик оқилоналиги менга ёшлик пайтларимда тушунарли бўлганида, ўшанда номаълум томонга киришга тайёрлик – жуда муҳим имконият эканини билган бўлардим».\n«Ота-онангизга қулоқ солманг»\nAirbnb асосчисининг билдиришича: «Ота-оналар – ҳаётингиздаги энг асосий кишилар. Бироқ уларнинг карьерага оид маслаҳатларига эътибор берманг. Нимани ёқтирсангиз, шуни қилинг».\nТаниқли модельернинг фикрича, муваффақиятга калит – ўзига ишончдир.\n«Ўзингизга ишониш учун, ички оламингиз жуда яхши бўлиши керак. Бу қатъий бўлиш ҳамда шахсиятингиз бўйича ортиқча хаёлларга бормасликни англатади».\n«Барча билан бирдек яхши муомалада бўлинг»\nTupperware Brands компанияси директори Рик Гоингснинг фикрича, суҳбатга бораётган пайтингизда, ҳамма билан хушмуомала бўлиш лозим.\n«Мен ҳайдовчим, маъмурим ва ёрдамчиларимдан лавозимга даъвогар улар билан қандай мулоқот қилганини сўрайман. Бошқа инсонларга қандай муносабатда бўлишингиз, сиз ҳақингизда кўп нарсани айтиб беради», - дейди у.\n50 ёшга келиб муваффақият ҳақида билганларим: ишбилармон маслаҳатлари\n00:10 / 22.05.2018\n04:12 / 18.05.2018\nВазн камайтиришда қўл келадиган 20та маслаҳат\n03:08 / 06.05.2018


Шукурали Пўлатов: "Нефтчи"ни тарк этдим" / CHAMPIONAT.asia\n19:06Насри АПЛга қайтиши мумкин 3 19:00“Келажагимиз умидлари” фестивали Фарғонада қандай кечмоқда? 0 18:52АГМК Землянухин ва Тандирга жавоб берди 4 18:46"Бавария" - "Вердер". Асосий таркиблар билан танишинг 3 18:38А Серия. Мертенс "Наполи"га 3 очко олиб берди 3 18:19ЛаЛига. "Алавес" 15 дақиқа ичида ғалабадан айрилди 0 18:16Olamsport: Анвар Бойназаров Хитойдаги турнирда рингга чиқди, яна бир дзюдочимиз Гран-При совриндори ва бошқа хабарлар 0 18:09УЕФА молиявий фэйр-плей қоидаларини такомиллаштирмоқчи 4 18:00Катта можаро. Қатар канали ЖЧ-2022 учун ФИФАга 100 млн. евро тўлаган 17 17:12"Челси" Жекодан ташқари яна бир ҳужумчига даъвогарлик қилмоқда 8 16:43Умид Аҳмаджонов "Реал" собиқ футболчиси билан учрашди (+ФОТО) 36 16:33Футбол юлдузларининг имзоларини кўрганмисиз? (+ФОТО) 82 16:04Испанияда дарвозабон ўз туғилган кунида ҳужумга ўтмай гол урди (ВИДЕО) 8 15:51АПЛ клуби бош мураббийни истеъфога чиқарди 9 15:39Трансфер: "Челси" икки футболчи билан келишиб олди, энди клубни рози қилиш керак 8\nШукурали Пўлатов: "Нефтчи"ни тарк этдим"\n13 дек 08:04\nОхирги кунларда "Нефтчи" лагерини бирин кетин етакчилар тарк этмоқда.\nҲимоя марказида мазмунли ҳаракатлари билан маҳаллий мухлисларнинг олқишига сазовор бўлган Шукурали Пўлатовнинг фарғоналиклар билан тузган шартномаси ўз кучини йўқотганди. Шу боис футболчи келгуси тақдирини бошқа бир жамоа билан боғламоқчи.\n- Узоқ ўйланишлардан сўнг, кеча расман "Нефтчи"ни тарк этдим. Кеча базага бориб, жамоа аъзолари билан хайрлашиб келдим. Олдимда бир нечта вариантлар бор. Уларнинг ичида "Бунёдкор"дан келиб тушган таклиф қизиқроқ туюлмоқда. Ниятим келаси йил ўзимни ОЧЛ баҳсларида синаб кўриш. "Нефтчи"да энг катта турнир мен учун бу - ОФК Кубоги мусобақаси бўлди. Насиб қилса энди ОЧЛда ҳам ўйнайман. Мамлакатимиз чемпиони сафига қачон қўшилишим аниқ эмас. Бу вариант ҳали амалга ошадими йўқми вақт кўрсатади", - дейди Шукурали Пўлатов "CА" сайтига.\nФотода Шукурали Пўлатов "Локомотив"га кўчиб ўтган Анвар Ғофуровга қарши.


Ўзбекистон 2016 йилнинг 4-чорагида 508 миллион АҚШ долларига тенг кредит битимларини имзолади\n12:35 / 18.01.2017\nЎзбекистон ҳукумати 2016 йилнинг тўртинчи чорагида халқаро молия институтлари билан 508 миллион АҚШ долларига тенг кредит битимларини имзолади. Бу ҳақда Uzdaily.uz хабар бермоқда.\nХусусан, Ўзбекистон ҳукумати ва Жаҳон банки “Минтақавий автомобиль йўлларини ривожлантириш” лойиҳаси доирасида 200 миллион АҚШ долларилик кредит битимини имзолади. Лойиҳа қиймати 240 миллион АҚШ долларига тенг.\nЛойиҳа Тошкент, Фарғона, Андижон ва Наманган вилоятларидаги устувор минтақавий автомобиль йўлларининг 37 қисмидаги умумий узунлиги 394 километр бўлган йўлларни реконструкция қилиш имконини берди.\nШунингдек, Ўзбекистон Ислом тараққиёт банки билан “Сирдарё вилоятининг Гулистон, Ширин ва Янгиер шаҳарларидаги канализация тармоқларини реконструкция қилиш ва кенгайтириш” лойиҳаси молиялаштиришни ривожлантириш бўйича кредит битимини имзолади. Кредит миқдори 57,5 миллион АҚШ доллари, лойиҳа қиймати эса – 60,8 миллион АҚШ долларини ташкил этади.\nЛойиҳа оқова сувлар томонидан атроф-муҳитнинг ифлосланишини камайтириш, мавжуд канализация тозалаш иншоотларини кенгайтириш орқали оқова сувларни йиғиш ва тозалаш тармоқлари самарадорлигини оширишга қаратилган.\nЎзбекистон Франция тараққиёт агентлиги билан “Самарқанд шаҳрида маиший қаттиқ чиқиндиларни бошқаришни модернизация қилиш” лойиҳасини амалга ошириш бўйича 23,5 миллион АҚШ доллари қийматига эга кредит битимини имзолади.\nЛойиҳа қиймати 36,5 миллион АҚШ доллари бўлиб, Самарқанд шаҳрида чиқиндиларни йиғиш, қайта ишлаш ҳамда утилизация қилишни молиялаштиришни қамраб олади.\nЎзбекистон 2016 йилнинг тўртинчи чорагида Жанубий Корея Эксимбанки билан иккита кредит шартномасини имзолади.\nХусусан, “Тошкент шаҳри аэропортида янги халқаро йўловчи терминалини қуриш (Тошкент-4)” лойиҳасини молиялаштириш бўйича келишув имзоланди. Корея Эксимбанки шартнома доирасида қиймати 430,4 миллион АҚШ доллари бўлган лойиҳани молиялаштиришга 200 миллион АҚШ доллари ҳажмидаги кредит тақдим этади.\nЛойиҳа Тошкент шаҳри халқаро аэропорти инфратузилмасини янги йўловчи терминали қуриш, аэропортдаги йўловчилар ўтказиш ҳажмини ошириш, халқаро ҳаво йўналишлари йўловчиларига хизмат кўрсатиш сифатини ошириш орқали ривожлантиришга мўлжалланган.\nШунингдек, Жанубий Корея Эксимбанки Ўзбекистонга “Электрон ҳукумат” тизимининг маълумотларни қайта ишлаш Марказини яратиш” лойиҳасини амалга оширишга 27,4 миллион АҚШ доллари миқдорида кредит ажратди. Лойиҳа қиймати 41,43 миллион АҚШ долларига тенг.\nЛойиҳа “Электрон ҳукумат” тизимининг маълумотларни қайта ишлаш ва сақлаш инфратузилмасини яратишга, шунингдек, интерактив давлат хизматларини ривожлантириш ва давлат органлари ахборот ресурслари ахборот хавфсизлигини таъминлашга имкон беради.


Прага трамвайларида "Минг малак ва бир суврат"\nПрага трамвайларидан бирига ëпиштирилган "Минг малак ва бир суврат"дан парча.\nЎзбекистонлик таниқли рассом Леким Иброҳимовнинг Гиннес рекордлар китобига кириши мумкин улкан асари 4 июлдан бошлаб Прага трамвайлари орқали тарғиб қилина бошланди.\nГиннес рекордлар китобига киритилишга лойиқ иккита рекорд учун ариза берган ўзбек рассомининг улкан асари сешанба куни Прагадаги кўргазма залига олиб келинди.\nКўргазма ташкилотчиси¸ Россиядаги "Global Festina" ширкатининг Марказий Осиë бўйича вакили Мурод Иброҳимовнинг Озодликка билдиришича, минг бир бўлакдан иборат улкан картинани монтаж қилиш ишлари чоршанба куни бошланган.\nСуҳбатдошга кўра¸ Ўзбекистондан келган иккита мутахассис расм парчаларини яхлит ҳолатга келтириш учун ишга киришган.\n4 июлдан бошлаб Прагадаги 50 та трамвай ўзбек рассоми асарини тарғиб қилишга киришди.\nРассом Леким Иброҳимовнинг баландлиги 8 метр узунлиги эса 60 метр бўлган “Минг малак ва бир суврат “ гигант асари илк бора Праганинг қадимий Incheba Expo кўргазмалар залида 9 июл куни намойиш қилинади.\nБу асар ҳақидаги шов-шувни кучайтириш мақсадида 50 та трамвайга кўргазма ҳақидаги плакатлар ëпиштирилган¸ дейди Мурод Иброҳимов.\nОзодлик мухбирининг гигант асарнинг илк намойиши учун нега айнан Прага танланди¸ деган саволига жавоб берган рассом Леким Иброҳимов шаҳарнинг визуал санъатдаги муҳим ролига тўхталди.\n- Прагада мингта қадимий бино бор. Ҳар бирига биттадан малак зарур деб билдим. Қолаверса¸ бугун Прага рассомликдаги янги тўлқинлар марказига айланмоқда. Бу шаҳарда Европадаги энг баланд от ҳайкали бор. Рақсга тушаëтган бино фақат Прагада мавжуд. Телевишкага ўрмалаëтган улкан чақалоқлар ҳайкалининг машҳур муаллифи Давид Черний ҳам Прагада истиқомат қилади. Шу боис¸ дунëдаги энг улкан расм намойиши учун Прага шаҳри айни муддао¸ дейди суҳбатдош.\nЛеким ëки ВЛКСМ?\nЎзбекистонлик рассомнинг ғайриоддий номини эшитган кўпчиликда¸ бу исм маъно-моҳиятига оид савол туғилиши табиий.\nНега ота-онангиз сизга Леким деб исм қўйган, деб савол бердик суҳбатдошга.\n- Леким дегани¸ Ленинский коммунистический союз молодёжи деган гапнинг қисқартмаси. Кейин у идора ВЛКСМ бўлган. Менинг ота –онам коммунист бўлгани учун шунақа ном қўйишган. Ўша пайтда Маркс¸ Энгелс¸ Ленин¸ Вилен¸ Трактор деган исмлар қўйишган. Янги замон тақозоси бўлган бу. Сал кейинроқ туғилсам¸ балким исмим ВЛКСМ бўлармиди¸ дейди Озодлик билан Тошкентдан туриб гаплашган рассом.\nРассомнинг ўзи гигант асари кўргазмаси бошланиши арафасида 5 июл куни Прагага етиб келишини билдирди.


Айтганидан қайтаётган партиядан нимани кутиш мумкин? | "Адолат" СДП\nЖорий йил 20 сентябрь куни Марказий сайлов комиссияси томонидан Олий Мажлис Қонунчилик палатаси ҳамда халқ депутатлари маҳаллий Кенгашларига бўлиб ўтиши кутилаётган сайловлар 22 декабрь куни бўлиб ўтиши эълон қилинди. Мазкур тадбирда эътиборни торган энг муҳим жиҳатлардан бири бу йилги сайловлар очиқлик, ошкоралик руҳида бўлиб ўтиши ҳамда бунга эришиш учун барча имкониятлар яратилганлиги ҳақидаги фикрлар бўлди.\nБугун сайловолди тарғибот жараёнларида республикамиздаги бешта сиёсий партия 33 миллиондан ортиқ аҳолимизнинг келгуси беш йилдаги тақдири учун масъулликка даъвогарлик қилмоқда. Ачинарлиси, бундай даъвогарлар ичида ҳали ўзларининг бугунги йўлини белгилаб ололмаган сиёсий кучнинг ҳам борлигидир. Куни кеча “Миллий тикланиш” ДП сайтида “Сиёсий майдон: ким аслида ким?” сарлавҳаси остида мақола эълон қилинди. Ҳар доимгидек зийрак фуқароларимиз томонидан бу мақола "ёлланма ёзувчи" ёзилганлиги ва асоссиз маълумотлар келтирилганлиги танқид остига олингач, партия сайтидан олиб ташланди. Бундай шармандали ҳолатдаги маълумотларни жойлаш ва эътирозлардан кейин уларни ўчириб ташлаш “Миллий тикланиш” ДП учун одатий ҳол. Партия ўз сайтида марказий сайлов штабини очганлиги ҳақидаги мақолага жойлаштирилган, ўзбек халқига хос бўлмаган кийимдаги қизлар расмини ўчириш билан ҳам бундай ҳолатлардан бирига йўл қўйган эди.


Буюк Британия олимлари коронавируснинг янги штамми тарқалаётгани ҳақида маълум қилишди. Уларнинг таъкидлашича, бу турнинг аввалги коронавирус инфекциясига нисбатан юқумлилиги 71 фоиз бўлиб, одатий COVID-19’га қараганда ўта юқумлидир.\nШундан келиб чиқиб, қатор мамлакатлар Буюк Британия билан авиақатновларни вақтинча тўхтатди. Хўш, дунё аҳлини таҳликага солиб турган коронавируснинг мутацияга учраган штамми қанчалик хавфли, у инфекциянинг ҳозирги шаклидан қандай фарқ қилади? ССВ матбуот хизматининг шу каби саволларига вазирлик ҳузуридаги Коронавирусга қарши курашиш штаби аъзоси Севара Убайдуллаева жавоб берди.\n“Биз шуни унутмаслигимиз керакки, ҳар қандай вирус атроф-муҳитга мослашиш даврида мутацияга учрайди. Мутациянинг қанчалик кенг кўламда бўлиши вирус тарқалувчанлиги билан боғлиқ, яъни касалликни юқтирган ҳар учинчи, тўртинчи одамда бу вирус мутацияси кузатилади. Коронавируснинг кенг тарқалаётган мутацион штамми сентябр ойида биринчи бор Буюк Британияда аниқланган, бугунги кунда 60дан ортиқ ҳудудда бу штамм кузатилаётгани ҳақида маълумотлар мавжуд.\nОлимлар кузатиши бўйича COVID-19’нинг мазкур штамми кўпроқ болалар ва ёшларда аниқланмоқда ҳамда касаллик белгиларида деярли ўзгариш йўқ. Лекин бу штамм аниқланганига ҳали кўп вақт бўлмагани боис, касалликнинг оғир ва ўта оғир даражада кечуви ҳақида маълумотлар етарли эмас. Бу эса бизни янада ҳушёр бўлишга чорлайди”, - дейди штаб аъзоси.\nУнинг таъкидлашича, янги штамм таҳлиллари мутациядан сўнг вируснинг тож оқсилларида ўзгариш бўлганини кўрсатмоқда. Булар вируснинг одам танаси ҳужайралари қобиғидан ўтиб, ичкарига киришида калит вазифасини ўтовчи қисмидир. Вирус шу тожлар орқали тана ҳужайраси юзаси билан контактга киришади. Ишлаб чиқилаётган вакциналар коронавируснинг ташқи қобиғи, яъни ёғ кислотаси мавжуд S-оқилли қобиғига таъсир қилади. Коронавирус мутацияга учраб, ўз генетик штаммини ўзгартирса ҳам вакциналар унинг янги штаммларига таъсир кўрсатиши тўғрисида Буюк Британия ва Россия олимлари таъкидлаб келмоқда.\n“Вакцина иммун тизимини вируснинг турли таркибий қисмларига ҳужум қилиш учун тайёрлайди, бу эса тожнинг муайян қисми мутацияга учраса ҳам, вакцина самараси сақланиб қолишини англатади. Дунё олимлари вирус вакцинага қарши тура оладиган мутантларни келтириб чиқарса, коронавирусга қарши вакциналарни касалликка мослаштириб бориш мумкинлиги ҳақида айтишмоқда.\nуйдан ташқарига чиққанда ўзаро масофа сақлаш;\nсоғлом ва рационал овқатланиш, мева-сабзавотларга бой овқат истеъмол қилиш (овқат тўлиқ термик таъсирдан ўтган бўлиши керак);\nенгил жисмоний ҳаракатлар билан доимий шуғулланиш, нафас машқларини бажариш ва аста-секин жисмоний фаолликни кўпайтириб бориш лозим”, - дея маълум қилди Севара Убайдуллаева.\nЭслатиб ўтамиз, Ўзбекистонда Республика махсус комиссияси бир неча давлатлар қатори Буюк Британия билан ҳам авиақатновларни вақтинча тўхтатиш бўйича қарор қабул қилди.


Андижондаги туғруқхонада 21 ёшли она ўзини осиб қўйди — Sof.uz\nЖАҲОН 113,695,450 89,246,996 2,522,016\nЎЗБЕКИСТОН 79,804 78,333 622\nАндижондаги туғруқхонада 21 ёшли она ўзини осиб қўйди\n8.06 19:48 2493 Жамият\nАндижоннинг Жалақудуқ туманида яшаган 21 ёшли О.А. исмли аёл 7 июнга ўтар кечаси вилоят перинатал марказида ўзини осиб қўйди. Бу ҳақда Бош прокуратура матбуот хизмати «Дарё»га маълум қилди.\nАёл 2 июнь куни «ҳомиланинг думба билан келиши» ташхиси билан перинатал марказга қабул қилинган, шу куни соат 20:25 да кесарча кесиш йўли билан ўғил чақалоқни (тирик) дунёга келтирган. Шундан сўнг бир сутка реанимация бўлимининг интенсив палатасида сақланган, 3 июнь куни чилла бўлими палатасига олинган.\nТаъкидланишича, шифокорлар томонидан унга нисбатан шафқатсиз ёки қадр-қимматини камситувчи ҳолатлар аниқланмаган, бироқ сўнгги вақтларда руҳиятида ўзгаришлар кузатилган. «Палатадаги беморлар уни узоқ вақт давомида бир нуқтага тикилиб қолиши, тунда туриб, нарсаларини ёйиб, қараб ўтирганлигини кўрган», — дейилади расмий ахборотда.\nТерговга қадар текширув маълумотларига кўра, оғир, босиқ, камгап характерли О.А. 2019 йил июлида турмушга чиққан, оила аъзолари билан муносабати яхши бўлган. Ҳолат юзасидан марҳумнинг эри, отаси, онаси, қайнонаси ва яна бир гуруҳ фуқаролардан тушунтириш олинган.\n«Дарё» манбасининг маълум қилишича, О.А. 7 июнь куни, тахминан, соат 01:00 да «ҳожатга чиққан, ювиниб, хонада кийимларини алмаштирган». Бир оздан сўнг аёл яна ётган жойида йўқлиги маълум бўлган ва шу заҳоти навбатчи доялар томонидан ҳар бир хона кўриб чиқилган, кўп ўтмай у перинатал марказ биноларидан бирининг ертўласига кириш қисмида осилган ҳолда топилган.\nБош прокуратура матбуот хизматидан қўшимча қилишларича, ҳолат юзасидан суд-тиббий экспертизаси тайинланган. Иш бўйича аҳамиятли бўлган ҳолатларни аниқлаштириш юзасидан Андижон шаҳар ИИО ФМБга алоҳида топшириқ юборилди. Терговга қадар текширув давом этмоқда.\nаёл Андижон туғруқхона ўзини осди\nЙиғиштирилмаган уй сабаб ёш келин вафот этди\n23.02 21:45 2242\n25.02 08:53 1917\n25.02 12:59 1587\n25.02 19:53 1520\n24-27 февраль кунлари кутилаётган совуқ сиклонда экинлар ва дарахтларни сақлаш бўйича тавсиялар берилди\n23.02 20:59 1183\n1.10 10:26 483 Ўзбекистон\n29.09 10:17 623 Ўзбекистон\n26.09 12:19 275\n25.09 10:58 388 Ўзбекистон


Жаҳон иқтисодиёти Буюк тушкунлик даврига қайтиши мумкин - UzAnalytics\nЖаҳон иқтисодиёти 1930 йиллардаги Буюк тушкунлик даврига қайтиши мумкин, дейди Халқаро валюта жамғармасининг (ХВЖ) тақсимловчи директори Кристалина Георгиева. Унинг фикрича, бунга ижтимоий нотенглик ва молиявий секторнинг беқарорлиги асосий сабаблар бўлиши мумкин.\nХВЖнинг янги тадқиқотлари шуни кўрсатдики, бугунги кунда 1929 йилдаги иқтисодий инқирозга олиб келган “жўшқин 1920 йиллар”нинг аломатлари мавжуд, деган Георгиева хоним. Унинг сўзларига кўра, сўнгги 20 йил ичида мамлакатлар ўртасида ижтимоий ва иқтисодий тенгсизлик борасида тафовут камайди, аммо шу билан бирга бундай ҳолат давлатларнинг ичида кенгайган.\nПетерсон Жаҳон иқтисодиёти институтидаги (Вашингтон) чиқишида Георгиева хоним ХВЖнинг янги тадқиқот натижалари билан бўлишди. Ушбу тадқиқот келгуси ўн йилликда ривожланган ва иқтисодиётда кенг ўрин олган молиявий сектор ҳар бир фуқаро учун янги имкониятлар яратиши мумкинлигини кўрсатмоқда. Шу билан бирга, мазкур тақдиқот, молиявий сектордаги нўноқ бошқарув тенгсизликни кучайишига олиб келишини ҳам ҳам кўрсатиб беради.\nUzAnalytics таҳлилий сайти ХВЖ раҳбари Кристалина Георгиева маърузасининг қисқартирилган матнини эътиборингизга хавола қилади.\nНотенглик ва уни енгиш воситалари ҳақида\nСўнгги икки ўн йилликда мамлакатлар ўртасидаги даромадлар тенгсизлиги кескин пасайди – бу асосан бозорлари иқтисодий ривожланиш йўлида бўлган Осиёнинг етакчи давлатлари билан боғлиқ. Айрим ҳудудлардаги вазият ҳанузгача кишини ташвишга солади. Аммо шуни таъкидлаш керакки, бу Саноат инқилобидан бери дунёда тенгсизлик пасайган биринчи ҳолат.\nБироқ, кўплаб мамлакатларда ички тенгсизликнинг ўсиши кузатилмоқда. Масалан, Буюк Британияда нисбатан кам даромадга эга фуқароларнинг 50 фоизи қанча активга эга бўлса, нисбатан бадавлат ҳисобланадиган фуқароларнинг 10 фоизи худди шунча активни тасарруф қилади. Худди шундай ҳолат Иқтисодий ҳамкорлик ва ривожланиш ташкилотига (ИҲРТ) аъзо мамлакатларнинг кўпида кузатилади. Ушбу давлатларда даромад ва бойликларда тенгсизлик рекорд даражани ташкил этган ёки шунга яқинлашади.\nБу ташвишли тенденция ХХ асрнинг дастлабки йилларини эсга солади. Ўшанда ўзаро боғлиқ икки куч – технология ва интеграция, аввал “жўшқин 20-йиллар” деб ном берилган даврни вужудга келтирди, сўнгра эса иқтисодий инқирозга олиб келди.\nШунинг учун биз тарих сабоқларини замон талабларини инобатга олган ҳолда ўзлаштиришимиз керак. Биз биламизки, ҳаддан ортиқ тенгсизлик жамият ичидаги ва унинг институтларига бўлган ишончни йўқотади. Бу популизм кучайишига ва сиёсий силкиниш каби салбий оқибатларга олиб келади.\nТенгсизлик муаммосини ҳал қилиш учун аксарият ҳукуматлар аввало бюджет-солиқ сиёсатида бир қанча чораларни қўллашга ҳаракат қилишади. Ҳозирги кунда ва келгусида ҳам бундай чора ва тадбирлар муҳим аҳамият касб этиб қолаверади. Аммо, биз молия секторига ва унинг ривожланишига етарлича эътибор бермаяпмиз. Ушбу сектор ҳам ижобий, ҳам салбий жиҳатдан тенгсизликка катта таъсир кўрсатиши мумкин.\nХВЖ ходимларининг янги тадқиқотлари самарали фаолият кўрсатаётган молиявий сектор келгуси ўн йилликда барчага янги имкониятлар яратиши мумкинлигини кўрсатиб берди. Аммо, ушбу тақдиқот, шунингдек, нўноқ бошқарув билан молиявий секторда тенгсизликни қандай ошириш мумкинлигини ҳам аниқлаб берди.\nМолия секторининг тенгсизликка таъсир кўрсатувчи учта жиҳати\nМолиявий сектор ва унинг тенгсизлик муаммосига бўлган таъсирига келсак, учта асосий жиҳатни кўриб чиқиш лозим.\nа) Молия бозорини ривожлантириш\nМаълумки, молия сектори ҳажмининг ўсиши мамлакат иқтисодий ривожланишига муҳим таъсир кўрсатади. Масалан, Хитой ва Ҳиндистонда 1990-йиллари молия секторининг барқарор ўсиши 2000-йилларда иқтисодий юксалиш учун асос бўлиб хизмат қилди. Бу, ўз навбатида, бир миллиард кишининг қашшоқликдан қутулишига ёрдам берди.\nАммо бу мавжуд вазиятни тўлақонли акс эттирмайди. ХВЖнинг янги тадқиқоти шуни кўрсатдики, молиявий бозорнинг маълум даражада чуқурлашиши тенгсизликни даражасини кучайишига олиб келади. Тенгсизлик кўплаб омиллар билан шартланади – коррупция, регрессив (ортга тортувчи) солиқлар, авлодлар ўртасида ресурсларни тақсимлаш. Аммо молия бозорининг ҳаддан ташқари чуқурлашиши ва тенгсизлик ўртасидаги боғлиқлик турли мамлакатларда қайд этилган.\nНега биз молия бозорини чуқурлаштиришнинг тенгсизликка таъсирида бундай ўзгаришларни кузатамиз? Биз молиявий ривожланишнинг дастлабки босқичлари кам таъминланганларга фойда келтиради, деб тахмин қилсакда, вақт ўтиши билан молия сектори кўламининг ўсиб бориши ва мураккаблиги, биринчи навбатда, аҳолининг нисбатан бой қатламига наф келтиради. Ушбу салбий жараён айниқса, АҚШ каби юқори даражада ривожланган молиявий секторларга эга мамлакатларда кузатилади.\nб) Молиявий барқарорликни таъминлаш\nСўнгги ўн йилликдаги иқтисодий инқирозларнинг асосий оқибатлари молиявий беқарорлик ва иқтисодий зарар бўлди. Биламизки, иқтисодий инқироз маҳсулот ишлаб чиқаришда узоқ муддатли йўқотишларга олиб келади. Бу мамлакатнинг келажакда ривожланиш йўлини ўзгартириб юбориши ва аксарият одамларни бутунлай ортда қолдириши мумкин.\nКелгуси ўн йилликда барқарорликни таъминлаш муҳим ва қийин вазифа бўлиб қолади. 2020 йилларда молия сектори олдида анъанавий инқирозларни бартараф этиш ва янги инқирозларга, шу жумладан иқлим билан боғлиқ зарбаларга қарши туриш каби вазифалар юз кўрсатади.\nЯқинда ХВЖ томонидан ўтказилган тадқиқотлар шуни кўрсатдики, иқтисодий инқироз арафасида тенгсизлик кучайиб боради. Бу хол тенгсизлик ва молиявий барқарорлик ўртасидаги яқин боғлиқлик мавжудлигини кўрсатади.\nХВЖнинг иқтисоди ривожланган 17 мамлакат бўйича тадқиқотида 1870 йилдан 2013 йилгача бўлган даврда юз берган барча иқтисодий инқирозлар кўриб чиқилди. Унинг натижалари қуйидаги хулосаларни тасдиқлайди: тенгсизликнинг ўсиши иқтисодий ва молиявий инқироз олдидан энг тўғри башоратдир ва бу инқироз узоқ муддатли бўлиши мумкин.\nМарк Твен ёзганидек: “Тарих ҳеч қачон такрорланмайди, лекин кўпинча ҳамоҳанг бўлади”. Шундай экан, тарих ҳамоҳанглиги бизга нимани англатади?\nБиринчи сабоқ шундан иборатки, молиявий хизматлар, асосан – ҳайрли иш. Аммо гап шундаки, молия бозорининг ҳаддан ташқари чуқурлашиши (молия сектори ҳажмининг ҳаддан ташқари ошиши) ва иқтисодий инқирозлар тенгсизликни кучайтириши мумкин. Шунинг учун, молия секторининг иқтисодиётда чуқурлашиши ва унинг кўламини кенгайиши борасида “олтин оралиғни” топиш муҳимдир.\nc) Молиявий интеграция\nМолиявий интеграция шуни англатадики, аксарият инсонлар ва компаниялар молиявий хизматлардан арзонроқ ва осонроқ фойдаланиш имконига эга бўлади.\nХВЖ ходимлари олиб борган тадқиқотлар банк ҳисоб рақамларига киришни кенгайтириш ва даромадлар тенгсизлигини камайтириш ўртасида яқин боғлиқлик мавжудлигини кўрсатди.\nДунё миқёсида молиявий технологияларнинг аҳамияти муҳим роль ўйнайди, бу одамларга банк хизматларидан фойдаланиш ва яхши ҳаёт учун имкониятлар очиб беради.\nМасалан, сўнгги 10 йилда Камбоджада мобил молиялаштириш технологияларини қўлланилиши қарз олувчилар сонининг 2 миллионга ошишига ёрдам берди. Бу катта ёшдаги аҳолининг деярли 20 фоизини ташкил қилади. Ушбу янги қарз олувчиларнинг аксарияти илгари ҳеч қачон банкда ҳисоб рақамига эга бўлмаган.\nУшбу ўзгаришлар даромадлар тенгсизлигининг дарҳол пасайишига олиб келмаслиги мумкин. Аммо улар имкониятлар яратади, одамларга тежаш, кичик бизнес очиш ва фарзандлари учун таълим олиш имкониятларини яхшилаш имконини беради.\nБу иқтисодиёт учун умуман нимани англатади? ХВЖ мутахассислари тадқиқоти шуни кўрсатдики, узоқ муддатли истиқболда молиявий интеграциянинг юқори ва паст даражасига эга мамлакатлар ўртасида ЯИМнинг ўсиш суръати 2-3 фоиз пунктга фарқ қилади.\nЮқорида келтирилган ушбу учта жиҳатнинг ҳар бири учун молия сектори ва тенгсизлик ҳақида гап кетганда компромисс, яъни ўзаро муросага келиш билан боғлиқ муаммолар мавжуд. Биз ишончли, аммо унчалик мураккаб бўлмаган молия секторидан манфаатдормиз. Шу боис, молиявий интеграция бутун тизим учун катта қарз юкини ва хавфини туғдирмасдан янги имкониятлар очиб бериши ва кредит олиш имкониятини кенгайтириши лозим.\nКелгуси ўн йилликда инклюзив тизимни яратиш борасида чоралар\nМолиявий секторнинг тенгсизликка таъсирини учта асосий турига мос келадиган сиёсатнинг учта асосий жиҳатини кўрсатиш мумкин.\n1) Янада хавфсиз тизимни яратиш. Тартибга солиш ва назорат қилишга бошқа муқобил тизим мавжуд эмас. Молия бозорини чуқурлаштириш барча мамлакатлар учун муносиб мақсаддир. Аммо, молия тизими барқарор ва тизимли равишда ўсиши ва ривожланиши керак.\nБугунги кунда банкларнинг капитали ва ликвидлилигига талаб ошди. Муаммоли банкларни ёпиш осонлашди. Шаффофлик ва ҳисобдорлик ошди. Молия тизими янада хавфсиз ҳолатга келтирилди, аммо ҳали бу етарли эмас. Ушбу ютуқлар билан чекланиш катта хато бўлиши мумкин.\nБунинг ўрнига давлатлар режалаштирилган ислоҳотларни изчил амалга ошириши ва уларни янги ҳамда самарали чоралар билан тўлдириши керак. Молиявий бозорларда хавфсиз ўсиш, фуқаролар уларга қандай милоявий хизматлар таклиф қилинаётганлигини ва бу уларнинг оиласи учун нимани англатишини аниқ тушунишлари учун молиявий саводхонликни ошириш талаб этилади.\n2) Янада барқарор тизимни яратиш. Агар банклар рискларни яхшироқ баҳолашни бошласа, улар кичик бизнесни кўпроқ ҳажмда кредитлай бошлайди. Бу барқарорликнинг заминидир.\nХВЖнинг тадқиқотлари шуни кўрсатдики, кичик компанияларни кредитлаш йирик фирмаларга қарз бериш билан солиштирганда молиявий барқарорликни оширади ва хавфларни камайтиради. Молиявий хавфлар бир неча йирик компаниялар ўрнига юзлаб кичик компаниялар ўртасида тақсимланганда, иқтисодиёт янада инклюзив ва соғлом бўлади.\n3) Янада оқилона тизимни яратиш. Кам таъминланган уй хўжаликлари ва кичик корхоналар учун молиявий хизматлардан фойдаланиш имкониятларини кенгайтириш тенгсизликни камайтиришнинг энг самарали усулларидан биридир. Жаҳон банкининг 40 мамлакатдаги 135 000 та компания орасида ўтказган тадқиқотлари шуни кўрсатдики, кичик компанияларга кредит бериш даромадлар тенгсизлигининг камайиши билан бевосита боғлиқдир. Сабаби шундаки, ушбу компаниялар кўпинча ишга муҳтож бўлган одамларни ёллашади.\nАммо тез суръатлардаги ўзгаришлар бутунлай тескари ёки кутилмаган салбий натижалар бериши мумкин. Ҳукумат хатарларни самарали назорат қилиш ва бошқариш билан бирга илғор молиявий технологияларни қўллайдиган молиявий институтлар билан ҳамкорлик қилиши мумкин.\nСўнгги бир неча ўн йилликлар бизга ўсиб бораётган тенгсизлик муаммосини ҳал қилмасак, унинг янада ёмонлашишини аниқ кўрсатди.\nМазкур муаммони ҳал қилишда солиқ-бюджет сиёсати самарали восита бўлиб қолмоқда, аммо молия секторига нисбатан бўлган сиёсат ҳақида унутмаслик керак. Акс ҳолда, 2020 йиллар 1920 йилларга жуда ўхшаш бўлиши мумкин. Агар биз тарих сабоқларини ўргансак ва уларни ўз давримизга мослаштирсак, келажак муаммоларини ҳал қилишга тайёр бўлган янада мустаҳкам тизимни қура оламиз.\nСурат манбаси: 24tv.ua


Британ ёзувчиси Сочи Олимпиадасини бойкот қилишга чақирди\nБританиялик таниқли актёр ва ёзувчи Стивен Фрай Буюк Британия Бош вазири ва Халқаро Олимпия қўмитасига мурожаат қилиб, 2014 йилда Россиянинг Сочи шаҳрида ўтказиладиган қишки Олимпиада ўйинларини бойкот қилишга чақирди.\nЖаноб Фрай ўз мактубида Россиядаги жинсий озчилик вакиллари, гей ва лезбиянлар ҳуқуқлари топталаётганини фашистлар Германиясидаги яҳудийлар қатағони билан қиёслади.\n“1936 йилда Олимпиада ўйинларининг Берлинда ўтказилиши Гитлер ҳокимияти мавқеи ошишига ҳизмат қилган эди. Россияда бугун озчилик вакиллари ҳуқуқлари топталаётган бир пайтда Олимпиада ўйинларининг бу мамлакатда ўтказилишига йўл қўймаслигимиз керак”, -деб ёзди британ ёзувчиси.\nСтивен Фрайнинг ўзи ҳам гей эканини яширмаган. Аввалроқ, АҚШ ва Британиядаги жинсий озчилик вакиллари ҳуқуқлари учун курашувчи ташкилотлар Россияда гей ва лезбиянларнинг таҳқирланаётганига жавобан рус ароғини бойкот қилишга чақиришган эди.


Ҳарбий хизматга жўнатаман деб фуқароларни чув туширган фирибгарлар қўлга олинди\n18:31 / 07.03.2017\nАсрор Ибодуллаев (исм-фамилиялар ўзгартирилган) муқаддам ҳарбий қисмда ҳамда Зафаробод ва Пахтакор туман Мудофаа ишлари бўлимларида турли лавозимларда ишлаб, нафақага чиққан, деб ёзади “Ҳуқуқ” газетаси.\nУнга нисбатан 2016 йилнинг 26 апрелида жиноят ишлари бўйича Жиззах шаҳар суди томонидан ахлоқ тузатиш ишлари жазоси тайинланган. У жазони ўтаб улгурмай, яна жиноят кўчасини макон тутди.\nАсрор Ибодуллаев Ўзбекистон Республикаси Мудофаа вазирлиги марказий архивининг масъул ходимларидан бири Рашид Қамбаров билан тил бириктирди. 2013 йилнинг сентябрь ойи ўрталарида таниши Баҳора Азимовани “Тошкент шаҳридаги ҳарбий қисмлардан бирига ишга жойлаштираман, харажати 2 минг АҚШ доллари бўлади”, деб алдайди. Ундан 1000 АҚШ доллари олиб, ўз эҳтиёжлари учун ишлатиб юборади. Кейинроқ, яъни 2015 йилда ундан яна 500 АҚШ доллари олади.\n2015 йилнинг июнь ойида Хушнуд Маликовга “Ўзим ҳарбий соҳада ишлаганман. Тошкентда катталар билан гаплашиб, ўғлингни шартнома асосида ҳарбий хизматга жўнатаман. Харажати 2 минг 500 АҚШ доллари бўлади”, деб уни ҳам тўрига илинтиради ва бу фуқародан талаб қилинган пулларни олишга эришади.\nУ жиноий фаолиятини давом эттириб, бу сафар фуқаро Замира Толипованинг ишончига киради. “Муқаддам Пахтакор туман мудофаа бўлимида ишлаганман. Танишларим бор. Армияга жўнатиш харажатлари 4 миллион сўм бўлади”, дея унинг 4 миллион сўм пулини қўлга киритади.\nДавринг келди, суриб қол, қабилида иш кўраётган А.Ибодуллаевнинг нафси шу қадар ҳакалак отиб кетадики, у 2016 йил май ойи ўрталарига қадар ҳарбий хизматни ўтамоқчи бўлган яна ўнлаб фуқароларга худди шу тарзда “ёрдам” қўлини чўзаверади. Ҳарбий хизматга ишга жойлаш масалаларида эса ҳамтовоғи Рашид Қамбаров “кўмаги”дан фойдаланади.\nҲар бир ишнинг ибтидоси бўлгани каби интиҳоси ҳам борлигини унутган бу икки “шоввоз”нинг қилмишларига хотима ясалди.\nЖиззах шаҳар суди томонидан фирибгарларга тегишли жазо тайинланди.\nЖиззах Пахтакор Зафаробод


ЎзА - Эзгу амаллар кўлами кенгаймоқда\nЭзгу амаллар кўлами кенгаймоқда\n01.12.2017 14:35 Чоп этиш версияси\nМамлакатимизда ногиронларнинг ижтимоий муҳофазасини янада кучайтириш, турмуш даражасини ошириш, ижтимоий хизмат кўрсатиш тизимини такомиллаштириш, даволаш-профилактика хизматини кенгайтиришга алоҳида эътибор қаратилмоқда.\nПрезидентимизнинг жорий йил 1 августдаги “Ногиронларни давлат томонидан қўллаб-қувватлаш тизимини янада такомиллаштириш чора-тадбирлари тўғрисида”ги фармойиши бу борада муҳим дастуриламал бўлмоқда.\nНогиронларни давлат томонидан қўллаб-қувватлаш, тиббий-ижтимоий ёрдам бериш тизимини янада такомиллаштириш, уларнинг ҳаёт сифатини яхшилаш, таълим олиш ва ишга жойлашишда уларга ҳар томонлама кўмаклашиш мақсадида Ногиронларни давлат томонидан қўллаб-қувватлаш тизимини тубдан такомиллаштиришга қаратилган таклифларни тайёрлаш бўйича комиссия ташкил этилди. Айни кунларда комиссия томонидан мазкур йўналишда кенг кўламли ишлар амалга оширилмоқда.\nФарғона вилоятида 3 декабрь – Халқаро ногиронлар куни муносабати билан турли тадбирлар бўлиб ўтмоқда. Ўзгалар меҳри ва ёрдамига муҳтож инсонлар уйига бориб, ҳолидан хабар олиниб, моддий ва маънавий ёрдам кўрсатилмоқда.\n– Вилоятда 65 мингдан зиёд турли тоифадаги ногиронлар истиқомат қилади, – дейди Ўзбекистон ногиронлар жамияти Фарғона вилояти бўлими раиси Т.Дадахонов. – “Ўзбекистон Республикасида ногиронларни ижтимоий ҳимоя қилиш тўғрисида”ги қонун асосида ёлғиз кексалар, пенсионер ва ногиронларни ижтимоий муҳофаза қилиш ва уларга ижтимоий хизмат кўрсатишни янада кучайтириш бўйича кенг кўламли ишлар олиб борилмоқда. Жамиятимизнинг кўнгиллилари ёрдамида байрам ва муҳим саналарда уларнинг хонадонларига борилиб, хайрия ва саховат ёрдамлари кўрсатилмоқда.\nХалқ билан мулоқот ва инсон манфаатлари йилида бу борадаги ишлар кўлами янада кенгайди. Жисмоний имконияти чекланган ва уй-жойга муҳтож хотин-қизларга Президентимиз номидан янгиланган намунавий лойиҳалар асосида барпо этилган уй-жойлар берилди. Шаҳар ва туманларда “Ҳеч ким меҳр ва эътибордан четда қолмайди” шиори остида жисмоний имконияти чекланган инсонлар ҳолидан хабар олиниб, жамиятнинг тўлақонли аъзоси сифатида ҳаёт кечириши учун тўсиқ бўлаётган муаммолар бартараф этилишига кўмаклашилмоқда.\nТўрт мингдан зиёд ёлғиз кексалар ва ногиронлар уйда ижтимоий хизмат кўрсатиш учун рўйхатга олинган бўлиб, уларнинг барчаси диспансер кўригидан ўтказилди. Даволанишга муҳтож бўлган 1 минг 400 нафар ёлғиз кекса ва ногиронлар шифохоналарда даволанди. Шу кунга қадар 4 минг ногирон сиҳатгоҳларда соғлиғини тиклади.\nНогиронларнинг техник реабилитация воситаларига бўлган эҳтиёжи ўрганилиб, ногиронлар аравачаси, протез-ортопедия ускуналари ва бошқа воситалар билан таъминланди.\nВилоятдаги “Мурувват”, “Саховат” ва “Меҳрибонлик” уйларида ҳам саховат ишлари амалга оширилиб, турли тадбирлар ўтказилмоқда. Ногиронлар, жисмоний имконияти чекланган инсонларнинг ижтимоий ҳимояси доимо давлатимиз эътиборида.


Ўзбекистонлик мутахассислар Хитойнинг «ақл марказлари» ўқув...\n03.04.2018 10:03 0 127\nШу кунларда «Huawei» компаниясининг Марказий Осиё ва Кавказ давлатлари бўйича офиси ҳамкорлигида Ўзбекистон Республикаси Олий Мажлиси Қонунчилик палатаси, Вазирлар Маҳкамаси, Ички ишлар вазирлиги, Тошкент вилояти ҳокимияти ҳамда «Тараққиёт стратегияси» маркази вакилларининг ХХРга амалий ташрифи бўлиб ўтмоқда.\nТашрифнинг биринчи кунида «Тараққиёт стратегияси» маркази ижрочи директори Акмал Бурханов Шанхай дўстлик ассоциацияси директори Хуэ Бин ҳамда Шанхай шаҳри Ташқи ишлар бўлими вакиллари билан учрашди. Музокаралар якунларига кўра, томонлар ўз фаолиятларидан келиб чиқиб, қатор қўшма лойиҳалар устида ишлашга тайёрликларини ва келгусидаги ҳамкорлик имкониятларини ўрганиб чиқишга келишиб олдилар.\nШу куннинг ўзида, марказ вакиллари Шанхай ижтимоий фанлар академияси ижрочи директори жаноб Ли Ихай билан учрашдилар. Мезбонлар олий даражада йўлга қўйилган дўстлик алоқаларини қўллаб-қувватлаш мақсадида «Тараққиёт стратегияси» маркази вакилларини «ақл марказлари» мутахассислари учун ўтказиладиган ўқув курсларида иштирок этиш учун таклиф этдилар. Шунингдек, томонлар ҳамкорликнинг келгуси босқичларини муҳокама қилиш учун шу йилнинг май ойида Тошкент шаҳрида учрашишга ва ўзаро ҳамкорлик меморандумини имзолашга келишиб олдилар.\nЎзбекистон делегациясининг Хитой Халқ Республикасига ташрифи давом этмоқда.\nХитой Тараққиёт стратегияси


25 июль куни кутилаётган об-ҳаво маълумоти - Zamin.uz\n23:34 / 24.07.2018\nРеспублика Гидрометеорология марказининг хабар беришича, 25 июль куни Тошкентда ҳаво кам булутли бўлади, ёғингарчилик кузатилмайди. Ғарбдан секундига 5-10 метр тезликда эсаётган шамолнинг тезлиги секундига 12-17 метргача етиши мумкин. Кечаси 19-21, кундузи 34-36 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кузатилмайди. Ғарбдан эсаётган шамол йўналишини ўзгартириб, шарқдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 18-23, кундузи 32-37 даража иссиқ бўлади.\nБухоро ва Навоий вилоятларида ҳаво кам булутли бўлади, ёғингарчилик кузатилмайди. Ғарбдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача етиши мумкин. Кечаси 20-25, кундузи 33-38 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво кам булутли бўлади, ёғингарчилик кузатилмайди. Ғарбдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача етиши мумкин. Кечаси 18-23, кундузи 32-37 даража иссиқ бўлади.\nҚашқадарё ва Сурхондарё вилоятларида ҳаво кам булутли бўлади, ёғингарчилик кузатилмайди. Ғарбдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача етиши мумкин. Кечаси 22-27, кундузи 35-40 даража иссиқ бўлади.\nАндижон, Наманган ва Фарғона вилоятларида ҳаво кам булутли бўлади, ёғингарчилик кузатилмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача етиши мумкин. Кечаси 20-25, кундузи 33-38 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, ёғингарчилик кузатилмайди. Ғарбдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача етиши мумкин. Кечаси 12-17, кундузи 22-27 даража иссиқ бўлади. “Замин” янгиликларини “Инстаграм”да кузатиб боринг\n10-07-2018, 17:55, Ўзбекистон\n3 июль куни Ўзбекистонда кутилаётган об-ҳаво\n2-07-2018, 17:00, Ўзбекистон


Ўзбек қачон тазарруга келади?\n16 апрел 2021, Тошкент вақти: 06:41\nКоммунистик режимдан қочиб Францияда бошпана топган Милан Кундеранинг талабалигида чех махфий хизматига чақимчилик қилгани ҳақидаги айблов унинг аксар мухлислари учун саратонда ëққан қордек таъсир қилди.\nБундан бир ой муқаддам Чехия матбуотида таниқли чех ёзувчиси Милан Кундерага боғлиқ шов-шув кўтарилди. Собиқ Чехословакия коммунистик режимининг ашаддий душманларидан бири сифатида танилган адибнинг ўша режимга хизмат қилгани – чақимчилик қилгани тўғрисида ёзди чех газеталари.\nПрагадаги “Тоталитар режимларни ўрганиш институти” ходими полиция архивидан Милан Кундеранинг аксилкоммунист Мирослав Дворжачек устидан 1950 йил 14 март куни ёзган чақувномаси топилганини эълон қилди.\n50-йилда Кундера кино мактабининг талабаси эди.\nГазеталарнинг ёзишича, Кундеранинг чақуви асосида Дворжачек 14 йилга озодликдан маҳрум қилинган.\nМилан Кундера барча айбловларни кескин рад этди.\nЧех ёзувчиси чақимчиликда айбланган кунлари камина ўзбек ёзувчиси Эркин Аъзамовнинг бир қиссасини ўқиётган эдим.\n“Шоирнинг тўйи” қиссаси мустақиллик йилларида тилга олиниши табиий бўлган, бироқ шу қиссанинг ўзини, матбуотда пайдо бўлган бир-икки мақолани айтмасак, мутлақо тилга олинмай келаётган мавзуда.\nСовет даври чақимчилари, КГБ чақимчилари тўғрисида.\nҲа, айтганча, Наим Каримов ҳам шу мавзуда бир роман ёзганмиш, лекин камина ҳали танишганим йўқ.\nЖуда жиддий ва миллат учун ўта оғриқли мавзуга қўл урволганимни тушуниб турибман.\nМавзуки, совет даври чақимчи шоир-адиблари.\nЙўқ, ундай эмас. Мана бундай: Нима учун ўзбек, совет даврида қилган чақимчилиги учун тавба-тазарру қилмади? Нима учун жамият ўз тарихида янги даврни бошлар экан, ўзини-ўзи тозалаб олмади?\nАхир Шарқий Европадаги жамиятлар коммунистлардан қутулгач, ўзини- ўзи тозалаб олдику?!\nМилан Кундера номи билан боғлиқ жанжал, аслида, қатрон қилинган жамиятни чайқаб олиш учун устидан қуйилган охирги сув.\nНега Ўзбекистонда бундай бўлмади?\nНегалигини айтиш учун беназир тафаккур эгаси бўлиш шарт эмас.\nЛекин бу гапириш керак эмас, дегани ҳам эмас.\nКелинг, аввал яқин ўтмишга, Совет Ўзбекистонига қайтайлик.\nЎзбекистон халқ шоири Шукрулло ҳамкасбларининг чақуви билан озодликдан маҳрум қилиниб, бир неча йиллар лагерларда азоб чеккан ўзбек адибларидан бири.\nДомла билан 7 ноябрь куни гаплашдик. Айтишича, қамалишига Асқад Мухтор айбдор.\n- Мени ҳам, Мақсуд Шайхзодани ҳам қаматган. Қўлимда ҳужжат бор.\nОзодлик: Демак Асқад Мухтор туфайли сиз қамоқда ўтиргансиз шунақами? Ëки бошқалар ҳам бормиди?\n- Асқад Мухтор менинг ижодим ҳақида КГБга ëзиб берган. “Шукруллонинг асарлари, шеърлари ғоясиз. Совет поэзиясига мутлақо зид” деб. Темур Фаттоҳ ва Асқад Мухтор иккови ëзиб берган. Ана шундан кейин ашëвий далил сифатида менга 25 йил берган. Шайхзода ўзининг гуноҳини бўйнига олмади. Лекин унинг антисоветчилик, миллатчилик фаолияти Рамз Бобожон ва Асқад Мухторлар томонидан фош этилди¸ деб ëзилган. Бу ҳужжат менинг қўлимда турибди. КГБдан олганман.\nМенинг 25 йилга кесилишимда Асқад Мухтордан ташқари, Саид Аҳмаднинг ҳам қўли бор эди, дейди Шукрулло.\n- Мени ҳибсга олиш ҳақидаги ордерда ëзилган: Юсупов Шукрулло Саид Аҳмад ва бошқаларнинг гувоҳлик бериши бўйича ҳибсга олинсин ва уйи тинтув қилинсин. Мен буни шу пайтгача очганим йўқ.\nКоммунистик режимнинг баттоллиги шу қадар эдики, Шукруллонинг қамалишига сабабчи бўлган Саид Аҳмаднинг ўзи ҳам омон қолмаган, у ҳам коммунистик репрессия қурбони бўлган, қамалиб чиққан эди.\nУни кимлар қаматганини яна Шукрулло домладан эшитамиз.\n- Менинг қамалишимга Ëнғин Мирза, Нурмат Тошпўлатлар гувоҳлик берган деб ëзган.\nЯна бир, шахсан мен ҳеч кутмаган гап:\n- Абдулла Қаҳҳор КГБнинг одами бўлган деган ҳужжатлар бор. Бу очилган эмас. Абдулла Қаҳҳор Усмон Носирни КГБда тергов қилган дейди. Мана шунинг ҳужжатлари бор, лекин ҳали бу ҳам очилган эмас. Унинг ҳам 100 йиллиги нишонланди.\nЎзбекистон халқ шоири Шукрулло билан суҳбатлашаяпмиз.\nҲа, совет давридан ўта аянчли мерос қолди. Бугун “классиклар”имиз деб тан олинадиган барча ўзбек совет ёзувчиларимизнинг оғир ҳаётлари бир-бир тафтиш қилинса, тоза чиқадигани озга ўхшайди.\nЛекин, мустақиллик ўша коммунистик кирдан тозаланиб олиш, тавба- тазарру қилиб олишга берилган бир имкон эди.\nЎзбек шу имкондан фойдалана олмади. Тўғрироғи, покланиш имкони берилмаяпти.\nЧунки шиорлар бошқа, тутум эса ҳануз советча-коммунистча.\nБугун ҳам ҳокимият учун ўз ва ўгай ёзувчилар бор.\n- Асқад Мухторнинг қилганини мақола қилиб ëзиб олиб борсам, газетада босишмади. Масалан, Саид Аҳмад бир мақоласида менинг қамалишимда Ëнғин Мирза ва Нурмат Тошпўлатлар гувоҳлик берган деб ëзган. Уни “Халқ сўзи” да чиқаришди. Мен “Халқ сўзи”га мақоламни олиб бордим. “Саид Аҳмад ким қаматганини айтибди. Мана Асқад Мухтор мени қаматгани тўғрисида КГБнинг ҳужжати. Мана Саид Аҳмаднинг гувоҳлик бергани. Буни ҳам босинглар” десам, “Вой-вў. Саид Аҳмад қаҳрамон. Уни гапириб бўладими. Биз буни боса олмаймиз. Бошимиз балога қолади” деб босишмади. Шу пайтгача мен газетада уларнинг номини очиқ айта олмадим. Қўлимда ушлаб юрибман.\n- Одил Ëқубовнинг 80 йиллиги бўлди. Президент табриклагани ҳам йўқ. Пиримқулни табриклади.\nПиримқул Қодиров деган ёзувчини айтаяпти Шукрулло домла.\nЧиндан ҳам куни кеча Қодировнинг юбилейи ўтказилди, унда президентнинг табриги ўқиб эшиттирилди.\nОрадан 3-4 кун ўтиб “Халқ сўзи” газетасида юбилярнинг президентнинг китобига катта мақтови босилди.\nШукрулло домла билан анча узоқ гаплашдик. Эшитганларимдан келиб чиқиб, домлага навбатдаги саволни бердим. Ёши 90га бориб қолган одамнинг менинг нозикроқ саволимга дадил жавоб беролмай, гапни буришга ҳаракат қилгани, ўзбек жамиятининг советча қўрқув касалидан тузалиши узоқлиги аломати бўлиб кўринди. Мана диққат қилинг.\nОзодлик: Домла бас шундай экан, демак замон ўзгармапти-да? Ўша совет давридаги тутумлар ўзгармапти-да?\nЎзгар... мана энди кўрдингизми. Шайхзодани қаматганини мен айтаман лекин шу ерда қолди. Ҳаммаси ҳали очилгани йўқ. Лекин фақат ўлиб кетганларникини айтишади. Ҳали Усмон Носирга кимлар аниқ айтилган у ҳам билмайди.\nЎзбекнинг қўрқувдан қутулолмаётгани, аниқроғи унинг ҳануз қўрқувда ушлаб турилгани, Эркин Аъзамовнинг эшиттиришимизни бошлаётиб тилга олганимиз “Шоирнинг тўйи” қиссаси охиридаги, имзодан кейинги писандадан ҳам кўриниб туради. Мана эшитинг:\n“Бу асарнинг қўлёзмасини ўқиган эҳтиёткорроқ бир дўстим: «Ўзини билган-билмаган бирортаси ғалва қўзғаб юрмасмикан?» дегандек иштибоҳ билдирган эди. Шу гап сабабми, қўлёзмани талай йил ташлаб қўйдим. Ушбу китобни нашрга тайёрлаётганимда, иттифоқо, иш столим ғаладонидан ўзи чиқиб қолди. Ўқиб кўрдим, назаримда - «тўйга боргудек». Албатта, асардаги воқеалар осмондан олиб ёзилмаган, ул-бул туртки бўлган. Албатта, ўша давр адабиётига хос жангарироқ бир руҳ бор унда. Лекин бадиий асар кимнидир ранжитиш ёки фош этиш мақсадида ёзилмаслиги маълум. Шундай деб ўйлаган одам эса –ё адабиётдан йироқ, ё... ўзидан кўрсин. Қолаверса, яқинда бу қўлёзма билан танишган яна бир дўстимнинг гапи менга нашъа қилди ҳам далда бўлди. “Нега шу чоққача чиқармай юрибсиз? – деди у. – Бадиий асар-ку бу!”\n“Шоирнинг тўйи” қиссаси охиридаги бу гапни ўқиб, мен аввалига ортиқча гап бўпти-да, деб ўйладим. Кейин ўйланиб қолдим. Бекорга айтмагандир бу гапни, дедим. Кейин, ёзувчи айнан мана шу абзацдаги гапни айтиб олиш учун ёзгандир бутун бошли бир қиссани, деган хаёлга бордим. Тўғрироғи, шундай қилганига ишонгим келди.\nЧех ёзувчиси Милан Кундеранинг талабалик йилларида ёзган чақувномаси, Прагадаги “Тоталитар режимларни ўрганиш институти” бир неча йилдан бери излаб келаётган шундай ҳужжатлардан сўнггиси бўлса керак.\nЎзбекистонда ёзилган чақувномаларни эълон қилиш, уларни ёзганларни фош қилиш ҳали бошлангани ҳам йўқ. Бунинг учун балки Тошкентда ҳам “Тоталитар режимни ўрганиш институти” очиш керакми? Бемаъни гап, деяётгандир кимдир, ахир режим ўзини-ўзи ўргана, фош қила олмайдику?! деяётгандир.\nБалки умуман, титмаслик керакдир тарихни?\nШу мулоҳазадан келиб чиқиб, Ўзбекистон халқ шоири Шукрулло домладан сўрадим.\nОзодлик: Ўзи умуман миллатнинг зеҳниятини тозалаш учун шунақа тавба-тазарру керакми, керак эмасми?\n- Очиқ айтиб қўйилса балодан қутулинарди. Биз номини ҳали очиқ айта олмаяпмиз.


15:20 / 01.11.2017\nҚачон ҳарорат хавфли ҳисобланади? Унинг белгилари қандай бўлади? Қандай дориларни қўллаш керак? Бувиларимизнинг маслаҳатларига қулоқ тутсак бўладими? "Лайфхакер" шу каби саволларга жавоб берувчи мақоласи билан бўлишди.\n"Боланинг иссиғи чиқди" деганда тана ҳароратининг 37,2 даражадан юқорилаши назарда тутилади.\nИстималаш - организмнинг турли инфекцияларга нисбатан ҳимоя реакцияси. Юқори тана ҳароратида бактерия ва вирусларнинг омон қолиши қийин, организм шу тариқа хавфли микроорганизмларни йўқ қилади ва бирйўла иммун тизимини фаоллаштиради.\nҲароратнинг кўтарилиши - тўғри иммун тизими белгиси, айниқса, гап инфекциялар ҳақида кетганда. Шу боис уни дарҳол туширишга киришишга ҳожат йўқ. Шифокорлар ҳарорат кўрсаткичи 38 даражадан ошгандагина уни пасайтиришни тавсия қилишади.\nИстима - мустақил касаллик эмас, касалликнинг белгиси. Ҳарорат дори билан туширилаётганда касалликнинг ташқи белгиси йўқ қилинади, лекин у даволанмайди.\nКамдан-кам ҳолатларда баланд ҳарорат болаларда фебрил безгакларга - мушакларнинг мажбурий қисқаришига олиб келади. Бу жуда қўрқинчли кўринади ва ота-оналарнинг ҳушидан кетишигача сабаб бўлиши мумкин. Шифокорга мурожаат қилинг, у келгунига қадар болани ён томонга қаратиб ётқизинг ва қалин кийимлар тугмасини ечинг.\nЭнг оддий, тезкор ва самарали усули - болага ибупрофен ёки парацетамол асосидаги истима туширадиган дориларни бериш. Улар болага қўллаш учун осон шаклларда ишлаб чиқарилади. Болага ширин сироп бераётганда эътиборли бўлинг, таъм берувчи ва бўёқлар аллергияни қўзғатиши мумкин.\nДори билан бирга сотилувчи ўлчовли стаканлар, қошиқлар ва шприцлардан фойдаланинг. Дорини қоронғу шароитда ёки уйдаги чой қошиқда тахминан ўлчаманг: болага қанча ва қандай дори берганингизни доим эслаб қолинг.\nҲароратга қарши курашда кўрсатишимиз мумкин бўлган асосий ёрдам - унинг сабабини йўқ қилиш. Агар гап бактериал инфекцияда бўлса, антибиотик бериш керак бўлади (шифокор маслаҳати асосида). Агар бошқа касалликлар сабаб бўлса, уларни даволаш керак. Фақат вируслар ўз-ўзидан бартараф бўлади, шунчаки вирусларни йўқ қилаётган организмни қўллаб-қувватлаб туриш керак.\nҲар куни хонада намликни сақловчи тозалаш ишларини ўтказинг: полларни ювинг ва чангларни артинг. Бу нафас олишни енгиллаштириш учун муҳим. Дераза дарчасини очиб, хонани шамоллатишдан қўрқманг. Организми касаллик билан курашаётган киши учун тоза ҳаво жуда муҳим, хонани шамоллатиш - уни дезинфекциялаш усулларидан бири.\nКасалликнинг ёқимсиз даврини муаммоларсиз ва йўқотишларсиз енгиб ўтишнинг энг яхши усули - беморни яхши парвариш қилиш. Нима учундир кўп зарарли хатти-ҳаракатлар (бувиларнинг гап-сўзларига кўра ёки форумлардаги тавсиялар) юқори ҳароратга қарши курашда мажбурий ҳисобланади. Хатоларга йўл қўймаслик учун:\nБаъзи вакциналар организмда вақтинчалик реакциялар уйғотади - укол қилинган жойнинг қизариши, асабийлик, ҳароратнинг ошиши. Бундай ҳолатлар 1-3 кунда ўз-ўзидан ўтиб кетади.\nбола маслаҳат ҳарорат


ТИУП ўзига қарши "туҳмат" кампаниясидан азият чекаётганини айтади - BBC News O'zbek\nТожикистон Ислом Уйғониш Партияси мамлакатда ўзига қарши туҳмат кампанияси бораётганини айтмоқда. Билдирилишича, партия аъзолари номақбул жинсий муносабатда бўлганлари даъво қилинган видеоёзувлар ҳеч бир далил-исботларсиз давлат телевидениеси орқали намойиш этилган.\nДавлат матбуоти, шунингдек, Ислом Уйғониш Партиясини Мисрдаги "Мусулмон Биродарлари"никига ўхшаш мақсадларни илгари сураётганликда айблаган. Партия бу айбловларни рад этади.\nИқтидордаги Тожикистон Халқ Демократик Партияси парламентда катта ўринларга эга, бироқ умумий сайловлардан бир неча ой олдин ўтказилган омма сўровлари икки фирқа тарафдорлари қарийб тенглашиб қолганини кўрсатган.\n"Бадном қилиш" уринишлари\nЖорий йил бошидан бери интернетда Ислом Уйғониш Партиясига тегишли экани даъво қилинган муллалар номақбул жинсий ҳатти-ҳаракатлар ва қаллобликларга қўл ураётгани акс этган қатор видеоёзувлар чоп қилинган.\nБундай видеотасвирлар ҳозир вебдан олиб ташланган, бироқ Тожикистон давлат телеканали янгиликлар дастурида қайта-қайта улардан парчалар намойиш этилгани айтилади.\n19 август кунги янгиликлар дастурида Тожик ТВ Тожикистон Ислом Уйғониш Партияси студиясида бунга ўхшаш 8та видео ишланганини айтган.\nИслом Уйғониш Партияси бу айбловларни рад этади. 20 август куни расмий вебсаҳифасида чоп қилинган баёнотида партия уларнинг имиджига доғ туширишга қаратилган кампания жабрдийдасига айланганини айтган. Баёнотда айтилишича, мазкур ишлар давлат ҳомийлигида 2015 йил февралига режаланган "парламент сайловлари олди партияни обрўсизлантириш" мақсадида олиб борилмоқда.\n10 июл куни Тожикистон Ислом Уйғониш Партиясининг "Нажот" ҳафталиги давлат телеканалларини "беҳаё порнографик видеолар"ни эфирга узатиш билан қонунни бузаётганликда айблаган.\n22 август куни мухолифатчи журналист Сайидюнуси Истаравшани ўз блогида хавфсизлик хизматининг собиқ зобити С.Нуриддиновга иқтибосан мазкур видеолар "уйдирма" экани ҳақида ёзган.\nЖурналист Нуриддиновнинг сўзлари таяниб, видеоёзувда пайдо бўлган "актёрлар" хавфсизлик хизматига алоқаси борлигини айтади.\nДавлат назоратидаги "Жумҳурият" газетаси сўнгги ойлар Ислом Уйғониш Партиясига қарши руҳда қатор мақолалар чоп қилган. Мақолаларда партия Мисрдаги "Мусулмон Биродарлари" ҳаракатиникига ўхшаш мақсадларни кўзлаётганликда айбланади.\nБунга жавобан, "Нажот" ҳафталиги 28 август куни ҳукуматни Ислом Уйғониш Партиясини "ақидапараст" қилиб тасвирлашга уринаётгани учун танқид қилган.\nҲафталик босган мақолада айтилишича, Ислом Уйғониш Партияси дунёвий ҳукумат тарафдори ва "ҳукумат таҳқирларига сабрли бўлиш" йўлини танлаган.\nМақолада Ислом Уйғониш Партияси ҳеч қандай норозилик чиқишларини режаламагани айтилади. Аммо, агар репрессив сиёсат давом этса, "одамларнинг тоқати тоқ бўлиши ва норозиликлар келиб чиқиши мумкин"лигидан огоҳлантиради.\nАпрел ойи Ислом Уйғониш Партияси вебсаҳифаси - nahzat.tj ҳукумат 2010 йилги парламент сайловлари олди қўллаган усулларидан 2015 йил ҳам фойдаланиши мумкинлигини айтганди.\nПартия раҳбари Муҳиддин Кабирий ўтмишда Туркияни Тожикистон намуна олиши мумкин бўлган дунёвий тамойиллар асосидаги Исломий мамлакат сифатида кўрсатганди.\nИслом Уйғониш Партияси Тожикистондаги энг йирик мухолиф партия ҳисобланади. Шунингдек, у Марказий Осиёда расман рўйхатдан ўтган ягона Исломий фирқа ҳамдир.\n2010 йилги сайловларда парламентда бор-йўғи 2та ўринни қўлга киритишга муваффақ бўлган. Тожикистон Халқ Демократик Партияси эса, 55 ўринни эгаллаганди.\nЖаноб Кабирий партия аслида 30 фоиз овозни қўлга киритгани ва "ғалабаси ўғирланган"ини айтган.\nАвгуст ойи "Тожнюс" ахборот агентлиги томонидан ўтказилган омма сўровларига кўра, Ислом Уйғониш Партиясига овоз бериш истагида бўлганлар 32 фоизни ташкил қилади. Бу эса, иқтидордаги Тожикистон Халқ Демократик Партиясидан бир фоизгина кам деганидир.\nМухолифат аъзолари, жумладан, Ислом Уйғониш Партияси 1997 йил 5 йиллик ички урушларга барҳам берган тинчлик битимига биноан ҳукумат таркибида фаолият қилиш ҳуқуқига эга бўлган.\nБироқ, ўшандан бери Президент Имомали Раҳмон қудратни ўз қўлида мустаҳкамлаган ва мухолифат аъзолари ҳукумат лавозимларидан қарийб олиб ташланган.\nПрезидент сайлови арафасида Тожикистон мухолифатига босим кучайган\nТожикистон: Ижтимоий тармоқлар ва мухолифат босим остида


ЎФА матбуот хизмати 27 октябрь тонгида спортни ёритувчи барча ОАВ вакилларини ташкилотнинг мажлислар залида ўтадиган анжуманга чорлади.\n09:00 да бошланган семинарда журналист ва ҳакамлар иштирок этди. Унда Суперлиганинг сўнгги турларида содир бўлган баҳсли вазиятлар кўриб чиқилди ва хулосалар эшиттирилди. Мунозараларга сабаб бўлган эпизодларни собиқ ФИФА ҳаками, ОФК инструктори Валентин Коваленко чуқур таҳлил қилиб берди. Хусусан...\n... "Навбаҳор" ва "Бунёдкор" жамоалари ўртасидаги учрашувда Акобирхўжа Шукруллаев "лочинлар" вакили Сардор Теляковга қизил карточка кўрсатмай хатога йўл қўйгани айтилди. Ўша куни ВАРда ишлаган Фирдавс Норсафаровга эпизодни нотўғри таҳлил қилгани ҳамда бош ҳакамдан вазиятга баҳо беришни сўрамай ўйин тақдирига жиддий таъсир қилувчи хатога йўл қўйгани тушунтирилди.\n"Андижон" - "Насаф" учрашувида Рўзиқул Бердиевнинг жаҳлини чиқарган вазиятда Азиз Асимовнинг тўғри қарор чиқаргани тасдиқланди.\n"Пахтакор" - "Қизилқум" учрашувида биринчи пенальти тўғри белгилангани айтилди.\n"Қўқон-1912" - "Локомотив" учрашувида мезбонларнинг иккинчи голида оффсайд йўқлиги таъкидланди.\n"Пахтакор" - "Қизилқум" учрашувида Фирдавс Норсафаров иккинчи пенальтини белгилаб, хато қилгани айтилди.\nМаълумот учун, ўзи истамаган ҳолда ўйин тақдирини ўзгартирувчи хатога йўл қўйган Норсафаровга нисбатан интизомий чора кўрилди.\nСеминар якунида ЎФА биринчи вице-президенти Равшан Эрматов собиқ ҳамкасбларини танқид қилиб, уларни ўз устида кўпроқ ишлашга чақирди: "Чойхонага борсанг, юрсанг, ишинг қолиб кетади. Мен ўйингача 3 кун ухлай олмасдим. Жамоаларни, футболчиларни ўрганиб чиқардим. Ўйиндан кейин ҳам тўлиқ учрашувни қайта кўриб, ўз ҳаракатларимга баҳо бермасам, уйқу келмасди.\nҲозир топ даражадаги ҳакамларимиз йўқ. Хафа бўлишмасин, буни юзларига айтаман. Чунки ҳеч ким ўзини керакли даражада қийнамаяпти, устида ишлаб, таҳлилга кўп куч сарфламаяпти"...\nШундан кейин спорт журналистлари амалий машғулотга таклиф қилинди, кўнгиллилар ўзларини ҳакамликда синаб кўриш имкониятига эга бўлишди.\nКуннинг 2-қисмида эса ЎФА таклифига кўра Ўзбекистонда бўлиб турган “Hawk-Eye” компанияси дастурий менежери Артём Кулажский иштирокида семинар бўлиб ўтди. Бунда ВАР тизимидан тўғри фойдаланиш мавзусида суҳбат уюштирилди ва футболни трансляция қилувчи телеканаллар ходимларига керакли маслаҳатлар берилди.\nШунингдек, футбол мутасаддилари ВАР тизими фаолиятини такомиллаштириш учун техник имкониятларни яхшилаш устида фикр алмашишда. Узоқ давом этган муҳокамада ЎФАдан Равшан Эрматов, Жаҳонгир Саидов ва Эркин Бахтияров семинар иштирокчилари ва Артём Кулажский билан фикр алмашишди.\nДиёр Имомхўжаев бошчилигида ташриф буюрган ЎзПФЛнинг катта жамоаси бу борада олдинга қадам ташлаш учун ўз таклифларини билдирди. Муҳокамаларда айниқса Л. Қўчқоров фаоллиги билан ажралиб турди.\nХуллас. 15:00 га яқин 2-семинар ҳам якунига етди ва кўпчилик Ўзбекистон билан Саудия Арабистони олимпия жамоалари ўртасидаги учрашувни томоша қилиш учун йўл олди.\n27.11.2021 21:51 624 47


Ўзбек-Хитой Савдо Уйидан махсус техника учун чегирмалар! - UZCHINATRADE.COM\nЎзбек-Хитой Савдо Уйи мана 10 йилдирки, Ўзбекистон бозорида ускуналар, махсустехникалар , хом ашё ва материалларни излаш ва етказиб бериш борасида етакчи ҳисобланади. Бизга аллақачон 5000 дан ортиқ тадбиркорлар ишонч билдирдилар! Ҳозирга қадар 2455 та ускуна ҳамда 2578 та махсус ва қурилиш техникаларини етказиб бериш амалга оширилди.\nЎзбек-Хитой Савдо Уйидан махсус техника учун мавсумий чегирмалар!\nФақат бир ой давомида (20 июлдан 20 августгача)


Библиотека | КИМОРГА ТИКИЛГАН АЁЛ 1- кисм..\nBugun Shaxloning uyida kichkinagina bayram! Dugonasi nilu, shaxnoz va yana bir qancha qizlar ham bor...davomi\nКИМОРГА ТИКИЛГАН АЁЛ 1- кисм..\nДобавил: sexyboy4 (19.01.2020 / 12:53)\nТоgасининг урлидан совчи келганини эшитган Лобар йотлагудек алфозда онасининг йулини тусди:- Ойи, буларингизнинг эси жойидами? Маъруф акага турмушга чикаманми? Боринг, "йук" деб айтинг! Тавба, одамни номусга улдиради. ^зимдан ун ёш катга, бекорчихужа, арокхур, бунинг устига денг торамнинг угли!.. Эсимни еганим йук.- Даданг ваъдалашиб куйган. Кейин кандай бообру хонадон! Еганинг олдингда, емаганинг...- Бас! Эшитишниям хохламайман! Тогам тамом булган одам, мени билмайди дейсизми? Аллакачон ишдан урилиб, утириб колган. У>ли- ку бир гур. На укишни, на ишни эплади. Билиб куйинг, Маъруфга берсангиз улигимни курасиз.Онасининг хам жахли чикди шекилли, кулидаги чинни чойнакни силтаб гапирди:- Х,ар балони валдирайверма. Биз сенга ёмонликни раво курармидик! Акамниям, урииниям сендан беш баттар яхши биламан. Мохов булса айт, букри булса айт. Маъруф хар кандай йигитдан аъло, билдингми?! Жуда-а кунглинг бошкани тусаётган булса, бор, дадангга айт.Шу пайт остонадан кадам товушлари эшитилиб, Лобар узини ичкарига урди. Келган одам дадаси эди. Кизининг норози булаётганини эшитди\nхотинига украйиб караб, Лобар кириб кетган хонага укки кузлари билан имо килиб, деди:- Нима деяпти?- Тегмайман дейди-да, нима хам дерди, - ошхона сари йул олди хотин.Уй хужайини ёмон ran суйламокка ofh3 жуфтлади-ю, совчилар кутиб колганини инобатга олиб, мехмонхонага шошилди.Шу кеча нозикнихол киз ёстирини куз ёшлари-ла хул килиб уксиб- уксиб йиглади. Дугоналари турли билим юртларига хужжат топншришаётгани, тенг-тенги билан топишаётгани жонини уртарди. "Барибир, у билан яшамайман, - деди узига узи, - туйимиз булган такдирда хам бир кунмас-бир кун кочиб кетаман. Узок-узокларга... Россияга, Туркияга, Арабистонга... 'У'лигимниям, тиригимниям топишолмайди. Менинг хам орзуларим борлигини, бахт истаган киз булганимни кейинчалик тушунишади... Кеч... бирок кеч булади...".Эртасига туй келди. Лобар ва Маъруфларнинг фотиха маросими бинойидек утди. Купчиликнинг кузида ачиниш хисси намоён булгани Лобарнинг онасига хам сезилди. "Кудалар узимнинг жигарларим-ку,- деб юрагига таскин берди аёл, - кизимга озор беришмас ахир Маъруф хам куйилиб колар. Х,али бирон гапимни икки килмагаь бола. Одамлар уйланган йигитларга киз беришаяпти, ун беш - йигирма ёш фарк киладиган эр-хотинлар канча!".Хдфта утар-утмас никох туйига хам гал келди. Харажатлар йугонни чузиб, ингичкани узди. Туй масалликлари анча камлигини, либослар чала эканлигини курган Лобарнинг онаси хайрон булди Курумсокликни кимга килаяпти бу ака? Ё ростдан хам камбагаллашиб колдими? Кунгилхираликлар устига совук бир гапни эшитди: акаси туй килиш учун бировдан икки миллион сум карз олибди, фои: хисобига.- Хах, пул улсин-а, - уф тортди Лобарнинг онаси. - Яхшиси, х.е1 нарсани уйламайин! Бу холда касал буп колишим хеч гапмас.Шу тарика кизнинг бахтсизлигига куз юмиб имзо чекилди, бойлик ва мансаб, салобат олдида эсанкираш Лобарнинг отасини хам мах£ этган эди.Лобар шуни яхши билардики, дугоналари хам ачинишаяпти, ха\_< устидан кулишаяпти. Ёнидаги янги куёвми ёки уч-турт боланиш отасими? Боз устига келин-куёв сахдасидаёк Маъруф кайфи ошиб узини тутолмай утирди. Тинмай илжайиши, сигарет тутатиши, ках- ках уриб кулиши Лобарни пичоксиз суйди.Гушангада эса барча килиги ошиб тушди. Огзидан арокнинг куланса хиди келаётган Маъруф пок келинчакни худди фохлшаларнр эркалагандек бехаёларча кучиб, галати киликлар килди. Чучиб тушган Лобар эшикни кокиб, янгасини чакира бошлади.- Х,ой кушча, - хиринглади Маъруф, - хеч кимга уптирмагангг ^Ьсшайсан. Х,еч булмаса, вальсга тушгандирсан-а? У-ут-тиришларда.. Хув-в, битириш кечасида... Энди каёкка? Кел, багримга...Эшикнинг нариги томонидан янга овоз бергач, Маъруфнинг бир коши баланд, бири паст булди. Гандираклаб келиб, келинчакнин1 билагидан тортди.- Нима... Нима... Додламокчимисан? - деди Маъруф Лобарниш кузларига газаб билан бокиб. - Урнинг каердалигини курсатиС куяйми? Ё киз эмасмисан? Айби очилишидан куркиб кочиб кетгаь келинчаклар хакида куп эшитганман.- Аблах! - деди Лобар. - Номард! Нокас...Маъруф ролибона илжайди-да, даст кутариб олди. Тирсаги билан туртиб чирокни учирди. Янга эса эшикдан узоклашди.Бу кеча бир гул пайхон этилди, зурлик, иззат-нафсга тегиш, хурлаш- барчасини конун курмади. Янги бир оила бунёд этилди, деб уйлади хамма. Факат Лобаргина умрининг аччик саргузаштли сахифалари очилганини англади. Энди оркага йул йук эди.*\n*Туйдан сунг икки йил утди. Ажралиш, олис-олисларга бош олиб кетиш шунчаки ran булиб колди. Онаси унинг дардига кулок солмас, нозикойимсан, деб койигани койиган эди. Дадаси эса дардга чалиниб, бирдан т^шакка михланди ва Kjfa утмай вафот этди. Укаси Бахром хали мактабни битирмаган, кичик укаси Сохиб куйи синфда укир эди.Лобар ун туккиз ёшга тулган куни бозорга борди. Кечкурун тугилган кунига мехмонлар келади. Кулидаги пулларнинг чури камлиги учун арзонрок мева-масалликларни ахтариб юрганди, бир келинчакка рупара булди. Синфдош дугонаси Зилола эди, узгарганини куриб орзи очилиб колди. Ювошгина, оддий киз эди мактабда. Хрзир эса каддини тик гутиб, кузларида ут чакнаб турибди. Оппок булиб тулишган. Буйнидаги олтин занжирнинг узи Лобарнинг барча такинчокларидан киммат турарди.Икки дугона упишиб саломлашгач, сал наридаги ок костюм-шимли йигит деди:- Зилол, карочче, ман айтган жойимга бориб келай, сан дугонанг билан анави скамейкада кутиб тургин, хайми?- Хуп, - дея Зилола бармокларини кимирлатиб хайрлашди. - Куттириб куйманг, Тагмат ака.Бозор ёнидаги кучанинг нариги томонида китоб дукони ва - гузаллик салонлари жойлашган б)Ьшб, йулакчада уриндиклар бор эди. Дугоналар бирига омонатгина утиришди.- Туйимга келмаганингдан хафаман, - деди Зилола. - уйингдан умуман чикмай куйибсан? Рузрорга шунчалик шунгиб кетдингми?- Канака рузрор? - Х,афсаласизлик билан кул силкиди Лобар. - Бошим рурбатдан чикмай колди. Эримни танисанг керак. тогамнинг уищ. Бошидан бетайин эди, хозир аввалгидан хам баттар.-Куй, нолима. Хали хаммаси яхши буп кетади.- Хеч'^узим етмайди, дугонажон. Икки йилдан бери буйимдабулгани йук. Бу ёкда эрим хдр куни ичиб келади, у ёкда кайнонам бидир-бидир кидади. Чарчадим... Сента дардимни айтмасам, кимга айтаман! Улар туйингга хам юборишмади. Мендан упкалама, уз ота- онамникига юборишмайди-ю... Тугрисини айтганда, ота-онамникига боришгаям юрагим безиллайди. Дадам вафот этгандан кейин ойим менинг муаммомга шунчаки оддий нарсадек карайдиган булди. Купинча кайнотам камбарал булиб кожанидан мени нолияпти деб уйлашади. Бой булиб колаверганида бахтли буларканман. Одам урнида курмайдиган бир кимсанинг кулида кайси киз бахт топади, билмадим.- Бирон жойда ишлатмаяптими?- Х,еч каерда укимадим-ку, каергаям ишга олишарди? Айтгандай, поликлиникада ишлаяпсанми?- Х,а, хозир мехнат таътилидаман, - деди Зилола жиддий тортиб. - Буйингда булмаётганини сендан куришмаяптими ишкилиб?- Э, шамол турсаям мен айбдорман. Неча-неча\nO OTASH_HIJRON [Off] (06.05.2020 / 15:33)\nХа укиганман буни\nt temiryol [Off] (24.01.2020 / 20:24)\nnomi bowqacha edi ,bu,ni\nt temiryol [Off] (24.01.2020 / 20:22)\nkitobdan,kochilganku,bu 4 qismlik bu\nОнлайн: 4 / 291 | + reklama


Равшан Эрматов Австралия-БАА учрашувига ҳакамлик қилади\n13 май 2021, Тошкент вақти: 13:57\nФИФА рефериси Равшан Эрматов.\nЎзбекистонлик рефери Равшан Эрматов Осиё кубоги ярим финал ўйинларидан бирини бошқарадиган бўлди.\nStadion.uz хабарига кўра, Эрматовга Австралия ва Бирлашган Араб Амирликлари терма жамоалари ўртасида 27 январь куни ўтажак учрашувга ҳакамлик қилиш топширилган.\nМазкур учрашувда Равшан Эрматовга қанотларда ўзбекистонлик Абдуҳамидулло Расулов ва қирғизистонлик Баҳодир Қўчқоров ёрдамчилик қилади.\nЯрим финалга чиққан Жанубий Корея ва Ироқ ўртасидаги учрашувда эса япониялик реферилар ҳакамлик қилиши айтилмоқда.


Ўзбекистон ва Россия Президентлари телефон орқали мулоқотда икки томонлама ҳамкорликнинг долзарб масалаларини муҳокама қилдилар\nТОШКЕНТ, 24 май. /«Дунё» АА/. Президент Шавкат Мирзиёев бугун Россия Президенти Владимир Путин билан телефон орқали мулоқот қилди, деб хабар бермоқда «Дунё» АА мухбири.\nДавлатимиз раҳбари матбуот хизмати маълумотига кўра, Ўзбекистон-Россия стратегик шериклик ва иттифоқчилик муносабатларини янада ривожлантириш, икки мамлакат ўртасидаги кўп қиррали ҳамкорликни кенгайтиришнинг долзарб масалалари кўриб чиқилди.\nЎтган йил ноябрь ойида Москва шаҳрида ўтган олий даражадаги учрашувда эришилган келишувларни амалга оширишга алоҳида эътибор қаратилди.\nЖорий йил бошидан фаол мулоқотлар ва ўзаро ташрифлар суръати ошгани мамнуният билан қайд этилди. Март ойи охирида биринчи Тошкент халқаро инвестиция форуми ҳамда апрель ойида Ўзбекистон пойтахтида янги минтақавий форматда ташкил этилган “Иннопром” халқаро саноат кўргазмаси доирасида икки томонлама тадбирлар муваффақиятли ўтказилди.\nСаноат кооперацияси бўйича устувор лойиҳалар давом эттирилмоқда. Жорий йил бошидан буён товар айирбошлаш ҳажми 40 фоизга ошди.\nГуманитар ҳамкорликка доир, шу жумладан, таълим, соғлиқни сақлаш, маданият, туризм ва спорт соҳаларида муҳим дастурлар амалга оширилмоқда.\nЎзбекистон ва Россия етакчилари ишбилармон доиралар ўртасидаги кооперация алоқаларини чуқурлаштириш ва ҳудудлараро алоқаларнинг катта салоҳиятидан самарали фойдаланиш муҳимлигини қайд этдилар.\nМинтақавий кун тартиби ва халқаро сиёсат масалалари юзасидан ҳам фикр алмашилди.\nСурат «Дунё» АА архивидан\nЎзбекистон Президенти БМТ Бош Ассамблеяс...\nБугун мамлакатимиз Президенти ҳузурида қатор объектлар қурилишига бағишланган тақдимот бўл...\nЎзбекистон Президенти Администрацияси раҳбарининг ўринбосари - Президент матбуот котиби Ше...\nЎзбекистон Президенти: Мард посбонлари б...\nБугун Президент Администрациясида Ўзбекистон Қуролли кучлари ташкил этилганининг 30 йиллиг...


Япониялик мутахассислар COVID-19 ни учинчи тўлқини ҳақида огоҳлантирди - zarnews.uz\nЯпониянинг юқумли касалликлар мутахассислари илмий кенгаши айни вақтда Японияда коронавирус эпидемиясининг иккинчи тўлқини юқори нуқтага етганини таъкидладилар. Бу ҳақда 19 август куни Токиода бошланган илмий кенгаш йиғилишида маълум қилинди.\n“Айни вақтда биз иккинчи тўлқиннинг марказида турибмиз. Воқеалар ривожини диққат билан кузатиш ўта муҳим. Мамлакат ҳам, Токио ҳам касалланишни юқори нуқтасидан ўтмоқда, бироқ ўсиш сони ортмаслигини кузатиш зарур. Тахминларга кўра, кейинчалик учинчи ва тўртинчи тўлқинларга навбат келади, биз коронавирус шароитида яшашга кўникишимизга тўғри келади”, - деди илмий кенгаш раҳбари Кадзухиро Татэди.\nБугунги кунга қадар кунчиқар мамлакатда жами 58.5 мингга яқин коронавирус инфекцияси билан касалланиш ҳолати қайд этилди. Умумий ҳисобда 1148 нафар бемор вафот этди, 43 мингга яқин бемор соғайди.\nТеглар: Япония COVID-19\nДунёда коронавирус инфекцияси билан касалланганлар сони 38 миллиондан ошди


Франция бош вазири: Мамлакат навбатдаги терактлардан қочиб қутила олмайди\n14:06 / 15.06.2016\nФранцияда яқин кунларда янги терактлар содир этилиши мумкин. Бу ҳақида чоршанба куни мамлакат бош вазири Манюэль Вальс маълум қилди. У France Inter радиостанцияси эфирида иштирок этди.\n"Франция келажакда янги терактларга дуч келиши ойдек равшан. Чунки биз Сурия ва Ироқда ўрнашган ва бизнинг мамлакатимизда ўз ҳаракатларини амалга оширувчи террористик ташкилотларга қарши чиқишимиз керак", - дейди Вальс.\nУнинг қайд этишича, бундай шароитда "террорчилар атрофини ўраб олиб, полиция ва жандармерия, шунингдек, разведка хизматлари воситаларини таъминлаган ҳолда ҳаракатни давом эттириш керак".\nВазир баёноти Маньявиль шаҳри (Ивелин бўлими, жануби-ғарбий Париж)да жангари ташкилот таъсири остидаги радикал томонидан полиция офицери ҳамда унинг дугонаси ўлдирилганидан бир кун ўтгач эълон қилинди.\nВальс журналистларнинг бу масалага оид саволларига жавоб бера туриб, Лароси Аббалла томонидан амалга оширилган қотиллик учун дастлабки назорат бўйича полиция ҳаракатида «ҳеч қандай камчиликлар ёки бепарволикларга йўл қўйилмаган» дея қайд этди.\nШу билан бирга, бош вазир қонун сиёсати томонидан олға сурилган террор ҳаракатларини содир этмаган, бироқ шу йўлда гумон остига олинган радикалларни вақтинчалик ушлаб туриш учун қамоқхона яратиш ғоясини яна рад этди.\n«Бундай марказларни ташкил қилиш хавфли бўлар ва терроризмга қарши курашни сусайтирар эди», деб ҳисоблайди Франция бош вазири.


Соғлиқни сақлаш вазирлиги Наманган вилоятида ҳомиладорлик бўйича уй картасини жорий қилиш бўйича синов лойиҳасини амалга оширмоқда, деб ёзади Uzbekistan Today.\nЭкспериментда 60 минг аёл қатнашмоқда. Натижаларга қараб, ушбу тажрибани республиканинг барча ҳудудларида тарқатиш режалаштирилмоқда.\nУй картаси ҳомиладор аёллар ва уларнинг оила аъзоларини ҳомиладорликнинг кечиши ва туғруқдан кейинги даврни кузатиш жараёнига жалб этиш мақсадида ишлаб чиқилган. Бу ҳомиланинг ривожланиш меъёридан чиқиш ҳолатларини вақтида аниқлаш ва тиббий ёрдам сўраб мурожаат қилиш учун зарур.\nУмумий амалиёт шифокори ёки акушер аёл ва унинг оила аъзоларига уй картасидан тўғри фойдаланишни ўргатади, аёл шифокор қабулига келганда картадаги қайдлар ўрганиб чиқилади ва тегишли маълумот берилади.


Ҳандалак ейиш орзуси ёки бозорни жин урди - 26 Мая 2008 - Ҳимоячи\nШанба, 18.09.2021, 17:41\nГлавная » 2008 » Май » 26 » Ҳандалак ейиш орзуси ёки бозорни жин урди\nҲандалак ейиш орзуси ёки бозорни жин урди\nЎзбекистонда озиқ-овқат маҳсулотлари нархлари аёвсиз қимматлади ва қимматлашда давом этмоқда. Узоқни кўрадиган айрим билармонлар кузга бориб гуруч, гўшт, ёғ, сут маҳсулотлари нархи яна 4-5 баробар қимматлайди, деб ваҳима соляпти.\nЎзбекистон бозорларидаги шу бугунги нархлар, суҳбатдошларнинг айтишича, қуйидагича:\n“Энг арзон ун 1300 сўм эди. Қозоғистон уни 1500-1600 сўм атрофида. Ëғлар 3500 сўм. 1300 сўмга овқат қилса бўладиган гуруч олиш мумкин. У ëғи 3500-5000гача. Картошка 400 сўм, пиëз 200 сўм. Мева-чевалар қиммат. Қулупнай 2000 сўмдан, гилос 2500 сўмдан пастга тушмади. Бир килограмм гўшт нархи 8–9 минг сўм, сариёғ 9 минг сўм, шакар 1200 сўм”.\nШу кунларда бозорда олди янгилик бўлган хандалакнинг бақувватроқ одамнинг муштумидан сал каттароқ бир донаси 5 минг сўм. Ўзбекистондаги бугунги энг кам иш ҳақига 4 та хандалак олса бўларкан.\nАммо бу ҳали ҳаммаси эмас, кузгача бу нарх яна 5-6 баробар қимматлаши мумкин. Илик узилди палласида эртанги ҳосилни кутиб ўтирган одамлар бунинг сабабларини жуда оддий кўрадилар. Қиш совуқ келди, апрель-майда бозорга чиқариладиган сабзавотларни роса совуқ урди. Ўзбекнинг бозорига эса бунақада худо беради – картошкани совуқ урса, сариёғ ҳам қимматлайди.\n“Бозорда нархлар бир-биридан ранг олади. Битта нарса қимматласа, иккинчисини ҳам дарров кўтаришади. Ўтган йилги ва бу йилги совуқлар дарахтларга ëмон таъсир қилди. Бу йил узумни ҳам совуқ уриб кетди. Кузга бориб узум ҳам қиммат бўлса керак”,- дейди суҳбатдошлардан бири.\nБозор қимматлаётганининг яна битта сабаби эса “ойлик ошди-нарх ошди” томошаси. Яъни Ўзбекистонда бозор, айниқса, озиқ-овқат маҳсулотлари бозоридаги нарх талаб ва таклиф асосларига таянмай қўйганига анча бўлган.\n“Одатда бу ижтимоий ҳимоядан аҳоли хурсанд бўлиши керак. Лекин Ўзбекистонда унақа эмас. Иш ҳақи ошиши кўчадаги нархларни икки баробар оширади ва натижада тирикчилик қийинлашади, деган гап бор. Иккинчиси, келтирилаëтган маҳсулотларга чегараларда солинаëтган солиқлар, электр энергияси, ëқилғи маҳсулотлари қимматлаши билан изоҳланади”,- дейди суҳбатдош.\nОдамларда бир кун келиб озиқ-овқат нархи тушишига умид йўқ, аксинча яна ошишидан хавотир бор.\nЎзбекистонлик кузатувчилар ва таҳлилчилар бозордаги қимматлик сабаблари ҳақида эл орасида юрган гапларни инкор қилмайди, албатта. Аммо улар бу, шубҳасиз, жаҳон бозорларидаги қимматчилик, энг аввало, энергетик талотўмлар билан боғлиқлигини ҳам қўшимча қилмоқда.\n“Ëқилғи 1 январдан буëғига бизда 20 фоиз ошди. Ҳар бир маҳсулотнинг 70 фоизгача нархида хизмат ëки ëқилғи харажатлари ўтиради. 2008 йилнинг 3 ойида инфляция бизда 10 фоиздан кам бўлгани йўқ”,- дейди ўзбекистонлик иқтисодчилардан бири.\nЎзбекистон нефть ва газ захираларига эга. Дунё бозорларида нархи кўтарилаётган тилла, пахта ҳам Ўзбекистон экспорт қиладиган асосий маҳсулотлардан саналади. Яъни ёнилғи қимматлашидан пул қилаётган Россия, Қозоғистон каби Ўзбекистонда ҳам ташқи даромад ортиши ва бу қайсидир маънода аҳолининг ижтимоий ҳимоясида акс этиши мумкин эди.\nАлбатта, воқеликнинг бу тариқа идеал шаклдаги ривожи ҳозирча орзу. Ҳозирча асл вазият шуки, Ўзбекистонда ҳам егулик-ичгуликнинг нархи кузгача 4-5 баробар ошади, дея тайёргарлигини кўраётган билармонларга ишонилса, воқеликнинг оқибати анча енгил кечар балки. Ўзбеклар айтмоқчи, ортса ортиб қолсин, аммо етмай қолмасин.\nПросмотров: 938 | Добавил: himoyachi | Рейтинг: 0.0/0


Обама ўзида "Юлдузлар жанги" фильмлари қаҳрамонларидан қайси бири чуқур таассурот қолдиргани ҳақида айтди - - - www.Voydoda.com - Развлекательный портал -\nОбама ўзида "Юлдузлар жанги" фильмлари қаҳрамонларидан қайси бири чуқур таассурот қолдиргани ҳақида айтди\n16 Янв 2016(18:52)\nАҚШ президенти Барак Обама "Юлдузлар жанги" (Star Wars) фильмининг сўнгги, еттинчи қисмини ҳали томоша қилмаганини, лекин ёшлигида бу фильмнинг илк қисмлари ўзида катта таассурот қолдиргани ҳақида айтиб ўтди. Унинг бу фикрлари Youtube асосчиси билан суҳбатида айтилган.\nУ фильмнинг еттинчи қисми бўлмиш "Юлдузлар жанги: Кучнинг уйғониши" (The Force Awakens) воқеалари билан ҳали танишишга улгурмаганини айтган. Лекин у бу фильмларнинг биринчи қисми ўзида илиқ хотиралар қолдирганини эслаган.\nАҚШнинг 44-президенти бу фильм қаҳрамонларидан қайси бири ўзига энг кўп даражада маъқул келгани ҳақидаги саволга "Хан Соло" дея жавоб берган. У Харрисон Форд ижросидаги бу космик учувчида "исёнкор руҳ"ни кўрганини эслаган.\nТеги: Обама ўзида Юлдузлар жанги фильмлар


Ўзбекистонда 1 миллионта тест захираси бор — СЭОА директори\n15:16 / 12.07.2020\nЎзбекистонда коронавирус инфекцияси юққанини аниқлайдиган 1 миллионта тест захираси бор ва у узлуксиз янгиланиб турилади, деб маълум қилди Соғлиқни сақлаш вазирининг биринчи ўринбосари Баҳодир Юсупалиев.\nЎзбекистоннинг бош давлат санитария врачи Баҳодир Юсупалиев жойлардаги санитария-эпидемиологик осойишталик марказлари томонидан одамлардан тест олинмаётгани ҳақидаги хабарларга муносабат билдирди.\n«Ҳақиқатан ҳам бугунги кунда соғлиқни сақлаш тизимига «нагрузка» жуда юқори бўлмоқда. Сабаби кунига 450-470 нафар бемор аниқланмоқда. Бу биринчидан.\nИккинчидан, чет элдан фуқароларимиз келишда давом этмоқда, уларни албатта қабул қилишимиз керак. Давлат раҳбари бу масалага алоҳида эътибор қаратганлар. Чартер рейслар ва бошқа йўллар орқали хориждан келганлар карантин зоналарига жойлаштирилмоқда. Карантин мажмуаларида албатта тестларни ўтказамиз. Қолаверса, шифохоналарда даволанаётган беморлардан бир неча марта тест оламиз, бугунги кунда махсус шифохоналарда беш мингга яқин бемор даволанмоқда.\nРеспублика бўйича кунига 20, 22, 25 минггача тестлар ўтказяпмиз. Буни ўтган давр билан солиштирамиз: илгари кунига 8-10 мингта тест ўтказган бўлсак, ҳозирга келиб бу кўрсаткич 2-3 баробарга ошганини кўриш мумкин. Бу ҳам соғлиқни сақлаш тизимига катта юклама тушаётганидан далолат беради.\nБу натижага эришиш учун қўшимча 45та ПЗР лабораториялари сотиб олинди ва жойларга етказилди.\nҲозир Ўзбекистонда тестлар етарли эмаслиги ҳақида ҳар хил гаплар юрибди. Тестлар бор. Захирамизда 1 миллионта тест мавжуд ва бу жараён давом этади. Захира тинимсиз янгиланиб боради. Соғлиқни сақлаш тизими, агентлик бу борада ишларни ташкил қиляпти.\nТўғри, айрим муаммолар бўлиши мумкин. Камчиликлар йўқ эмас. Мисол учун, Тошкент шаҳрининг ўзида 5та жойда тест синовларини олиш масаласи қўйилган эди. Лекин бугунги кунда касалланиш ҳолатлари ўсишини инобатга олиб биз ҳозир ҳар битта туманнинг ўзида тестларни олиш масаласини қўйганмиз ва бу ишлар амалга ошириляпти», – деди Баҳодир Юсупалиев 12 июль куни «Ўзбекистон 24» телеканалига берган интервьюсида.\nСанитария-эпидемиологик осойишталик агентлиги директорининг сўзларига кўра, Ўзбекистонда Жанубий Кореяга қараганда «деярли икки баробар кўп» тест олинмоқда.\n16:29 / 07.09.2020\nБаҳодир Юсупалиев: «Сентябрь ойида Россияга авиақатновлар тикланиши мумкин»


Ўйлаб кўрдингизми? 29 декабр 2016 йил куни юлдузлар сизга нималарни ваъда қиларкин? 28.12.2016, 20:54 | Мунажжим Қўй (21. 03-20. 04) 29 декабрда кунингиз йўқотишлар, мағлубиятлар кунига айланиши мумкин. Аммо ташвиш чекишга ўрин йўқ. Юлдузлар ҳар жабҳада сабрли, матонатли бўлишингизни маслаҳат беришади. Тижоратчи ва тадбиркорлар бугун кечгача рақобатчилар таъқибидан толишлари мумкин. Йирик харидлардан қочинг. Зинҳор асабийлашманг, саломатликни асранг! Кечқурун вақтингизни оила аъзоларингизга бағишланг.\nБузоқ (21. 04-21. 05) 29 декабр куни астойдил ҳаракат қилсангиз, сизга келиб урилмоқчи бўлаётган тақдир зарбаларини йўққа чиқарардингиз. Бугун фақат қалбингизга қулоқ тутган ҳолда ҳаракатлар содир этинг. Оила қурмаганлар, муҳаббат мевасини тотиб кўрмаганлар 29 декабрдан шу мўъжизани кутаверсалар бўлади. Кечқурун дўстларингиз билан бирга маза қилиб суҳбатлашасиз.\nЭгизаклар (22. 05-21. 06) Бугун юлдузлар сизга фақат ўзингизга ёққан, қалбингизга яқин ишлар билангина банд бўлишни маслаҳат беришяпти. Пул масаласида сизда муаммо кўзга ташланмайди. Шундай экан, суюкли инсонингизга ёқадиган байрам совғалари харид қилишга шошилаверинг. 29 декабр куни олис сафарга чиқиш муваффақият келтирмайди. Саломатлигингизни асраган ҳолда овқатланиш қоидаларига риоя қилинг, жисмоний зўриқишга йўл қўйманг.\nҚисқичбақа (22. 06-23. 07) 29 декабр куни кайфиятингиз аъло даражада бўлиши кутилмоқда. Айбга йўйманг-у, аммо бугун тушдан сўнг болаликдаги қадрдон инсонни учратиб қолишингиз эҳтимоли бор. Агар вазиятга тўғри баҳо бера олсангиз, муаммоларга дуч келмайсиз. Бугун ғийбатчи, ҳасадчиларга қарши курашишни сира хаёлингизга келтирманг. Аҳволингиз баттарлашиши мумкин. Ундан кўра, соғлиғингиз ва оила аъзоларингиз ҳақида қайғуринг.\nАрслон (24. 07- 23. 08) 29 декабр куни яқинларингиз йўл қўйган хатоларга кўз юминг. Бу дунёда хато қилмайдиган жонзот йўқлигини унутманг. Ортингиздан баъзи сизни кўра олмайдиганлар ғийбатингизни қилиши мумкин. Буни ҳам эътиборсиз қолдиринг. Кам ўйлаб, кўп ҳаракат қилсангиз, соғлиқ ҳам, пул ҳам, бахт ҳам сиз тарафда бўлади. Оила аъзоларингизга кечқурун қаттиқ гапирманг.\nПаризод (24. 08-23. 09) 29 декабр куни яқинларингиз ҳаётида содир бўладиган танаффусларга шахсан гувоҳ бўласиз. Режаларни амалга ошириш учун нафақат куч ва вақт, балки тафаккур ҳам зарур бўлади. Яқин кишиларга байрам совғалари харид қилиш учун 29 декабр жуда қулай кечади. Оила қурмаганларнинг айримлари бугун бўлғуси жуфтини учратишлари эҳтимолдан холи эмас. Соғлиғингизни ниҳоятда эҳтиётланг.\nТарози (24. 09-23. 10) Узр, бироқ 29 декабр куни у қадар ёқимли бўлмайдиган вазиятларга олдиндан руҳан тайёрланиб қўйишингизга тўғри келади. Бу асосан оиласизларга тааллуқли деса тўғрироқ бўлади. Байрамни бирга ўтказишга ваъда қилган яқинингиз кела олмаслиги мумкин. Молиявий аҳволингиз бугун албатта яхшиланиши кутилади. Лекин катта миқдордаги харидлар қилишга шошилмаганингиз маъқул. Кечқурун саломатлик ҳақида қайғуринг.\nЧаён (24. 10-22. 11) 29 декабр том маънода сизнинг кунингиз эканини юлдузлар башорат қилишган. Не ишга қўл урсангиз, албатта муваффақиятга эришасиз. Фақат бўшашмасангиз бас. Куннинг иккинчи ярмида юқори лавозимли шахслардан бири билан учрашишингиз кутилади. Келгусида мавқеингиз ортиши шу одамга боғлиқ эканини унутманг. Чаён буржида туғилган қиз-жувонларимиз кундузи ташқи кўринишларига эътибор бериб қўйишса, фойдадан холи бўлмайди.\nЎқотар (23. 11-21. 12) 29 декабр куни сиз ўзингизни катта раҳбар сифатида тасаввур этаверинг. Сабаби, кунингиз фақат сизнинг хоҳишларингизга қараб кечиши кутилмоқда. Тижоратчилар бугун бошқа кунлардагига нисбатан анча кўпроқ даромад олишлари ҳақиқатга яқинроқ. Баъзи дўстларимиз 29 декабр куни олис сафарга отланишлари мумкин. Байрам ҳақида қайғурмасангиз ҳам бўлади. Чунки молиявий аҳволингиз ҳамманикидан яхши.\nТоғ эчкиси (22. 12-20. 01) 29 декабр куни тоғ эчкиси буржи вакилларидан кимлардир пулларини чамалаб кўргач, саёҳатга отланиб қолишлари мумкин. Албатта, шароит кўтарса, соғлиқ йўл берса, саёҳат қилганга нима етсин. Башарти шу саёҳатга жуфтингиз ёки суюкли кишингизни олиб кетсангиз, омад фақат ўзингиз тарафда деяверинг. Соғлиқ ҳақида қайғуришни ҳам унутиб қўйманг.\nҚовға (21. 01-19. 02) 29 декабр куни эрталабданоқ мақсадлар сари жуда эҳтиёт бўлган ҳолда қадам ташланг. Акс ҳолда ҳамкасблар, атрофдагиларнинг ҳасадига учрашингиз ҳеч гап эмас. Агар ишингиз кўп бўлса, чин кўнгилдан адо этинг, афсус чекмайсиз. Бугун билим олиш, билим бериш ва тоза ҳавода кўпроқ сайр қилиш хайрли кечади. Фақат кечқурун дўстлардан бири билан жанжаллашиб қолишингиз хавфи бор.\nБалиқ (20. 02-20. 03) 29 декабр куннинг биринчи ярмида асосий ишларни уддалаб улгуришингиз лозим бўлади. Сабаби, тушдан кейин сизнинг кўмагингиз ўзингиз ҳурматлайдиган одамлар учун асқотиб қолиши мумкин. Кун бўйи ажойиб инсонлар билан танишасиз, учрашасиз, фикрлашасиз. Бу сизга бир олам завқ бағишлаши кутилади. Серқатнов йўлларда эҳтиёт бўлинг, жароҳат олишингиз эҳтимоли бор. Машинаси борлар олис йўлга отланмаганлари яхши.\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:десять − 8 = Диққат! Диққат!\nБугун ўқилган саҳифалар: 14 800Бугун кирувчилар сони: 3 513Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


ЎЗБЕКИСТОН РЕСПУБЛИКАСИ ОЛИЙ СУДИЗАЛОЛАТ ИНСОННИ ҚАБИҲЛИККА ЕТАКЛАЙДИ from\nЗАЛОЛАТ ИНСОННИ ҚАБИҲЛИККА ЕТАКЛАЙДИ\nМуҳаббат инсоннинг кўзини кўр қилиб қўяди, дейишади. Шунданми, аксарият ёшлар бир-бирининг қусурларини ҳар доим ҳам илғашавермайди.\nЗаҳро (исм-шарифлар ўзгартирилган) Санжарга кўнгил қўйганди.\nСанжар эса… яхшиси, воқеани ўқиб, бу ҳақда ўзингиз хулоса чиқаринг.\nБугун Заҳро уйқудан босинқираб уйғонди. Ўрнидан тургач, юз-қўлини ювди-да, нонуштага ўтирди. У кўрган тушини эслар экан, илоҳим, яхшиликка бўлсин, дея ўзига таскин бериб қўйди.\nАммо кўнглидаги ғашлик бари бир тарқалмади. Шу кун у кечга яқин Санжар билан учрашиши керак. Буёғини сўрасангиз, улар бир ой муқаддам жанжаллашиб қолишган, бугун эса, Санжар унга қўнғироқ қилиб, гапи борлигини, агар келмаса, оқибати ёмон бўлишини айтганди.\nДунёнинг ишлари қизиқ, одам боласи эртага нима бўлишини билмайди. Агар Заҳро ўша куни Санжарнинг ёнига бормаганида, балки бошига бу кулфатлар тушмасдими? Аксинча, Санжар айтганидек, «оқибати ёмон» эмас, ҳаммаси жой-жойида бўлармиди?\nБироқ Заҳро Санжарнинг дўқ-пўписасидан қўрқиб, учрашувга розилик берди. Ўзига қолганида-ку икки дунёдаям унинг гапига кирмасди.\nЧунки Санжар уни қаттиқ ранжитган, қўпол муносабатда бўлиб, сўнгги пайтларда уриб, ҳақоратлайдиган одат чиқарган эди.\nСанжар Заҳрони доимо учрашадиган жойда кутиб олди.\n— Салом Заҳро, яхшимисан?\n— Нега чақирдингиз? Сиз билан гаплашадиган гапим йўқ!\nБундай қатъият ва журъатни кутмаган Санжар дўсти Ҳалимнинг ёнида довдираб нима дейишини билмай қолди. Кейин ўзини пича тутиб олди-да, Заҳрога заҳрини соча бошлади. Улар жанжаллашиб кетишди. Ҳалим уларни тинчлантиришга уринди, аммо бундан бирон-бир натижа чиқмади. Азбаройи қутуриб кетган Санжар Заҳронинг бошига уч-тўрт маротаба мушти билан урди. Оқибатда Заҳро мушт зарбидан ҳушини йўқотди.\n— Ҳалим тез машинани юрғиз, — дея бақирди Санжар.\nАвтомашинани ўт олдирган Ҳалим Санжарга шошилинч юзланди:\n— Қаерга ҳайдай, — деб сўради бутунлай эсанкираб қолган Ҳалим.\n— Хоҳлаган томонга.\nҲалим эса, довдирай-довдирай автомашинани шаҳар четидаги кимсасиз дала ҳовлилардан бири томонга ҳайдади. Автомашина тўхтагач, Санжар Заҳрони кўтариб дала ҳовлининг хоналаридан бирига олиб кирди-да, унинг номусини топтади, сўнг эса, суратга туширди. Заҳро жон-жаҳди билан қанчалик қаршилик кўрсатмасин, барибир Санжарнинг чангалидан қутула олмади.\nОхир-оқибат эса, у Санжарнинг қўлидан қандай чиқиб кетгани ва уйига қандай алфозда етиб олганини ўзи ҳам билмайди. Уйига етиб келгач, қўрқа-пўса ётоғига кирди-да, ўзини тўшакка ташлади. Бироқ ота-онасига рўй берган воқеа ҳақида айтишга журъати етмади.\nЎша дамда у ўзини шаъни, қадр-қиммати ва ор-номуси таҳқирланганидан ўта бахтсиз ҳис этар, юраги нафрату аламга тўлиб-тошган, кўзига дунё қоп-қоронғи кўринарди.\nОрадан, чамаси, икки ойлар ўтди. Буни қарангки, Санжар қабиҳ қилмишидан уялиш, афсус-надомат чекиш ўрнига баттар тубан йўлга ўтиб олди. Кунлардан бирида улар кўчада тасодифан яна учрашиб қолишди. Заҳро ундан қочишга уринди. Бироқ Санжарнинг икки оғиз сўзидан сўнг Заҳро бирдан бўшашиб, ўзини йўқотиб қўйди.\n— Нима деяпсан аблаҳ, шунчаси каммиди, мени тириклай кўмасан-ку?! — деди у алам билан.\nСанжар эса, ҳеч нарса бўлмагандек, совуқ иршайиб турарди.\nЗаҳронинг кутилмаганда бундай ҳолатга тушишига ўша, беҳаё суратлар сабаб бўлганди. Санжар уни Заҳрога кўрсатиб, «Агар айтганимни қилмасанг, бу суратларни бозорга плакат қилиб ёпиштириб чиқаман», дея таҳдид қилганди.\nШундан сўнг Заҳро итоаткор қиёфада зўрға пичирлади:\n— Мендан нима истайсан?!..\n— Ҳозир уйингдан икки миллион сўм олиб чиқасан, — деди Санжар.\nБуткул чорасиз қолган Заҳро пулни олиб келиб, унинг қўлига тутқазди. Бироқ бу билан Санжарнинг қутурган нафси тинчимади.\nАксинча, у Заҳрога ҳар ойнинг охирида бир ярим миллион сўмдан бериб турасан, дея шарт қўйди. Заҳро буни эшитиб, ҳўнграб йиғлаб юборди ва Санжарга ялиниб-ёлворишга тушди:\n— Ахир, мен бунча пулни қаердан оламан?!\n— Бўпти, мен розиман, фақат эртага суратларинг бозорда пайдо бўлади, — деди Санжар сурбетларча.\nЗаҳро иложсиз қолди.\nШу тариқа Заҳро Санжарга ойига бир миллион сўм бериб турадиган бўлди. Энг ёмони, ҳар қандай қабиҳликдан қайтмайдиган Санжар ўзи камлик қилгандек, бу разолатга хотинини ҳам аралаштирди.\nКунларнинг бирида Санжарнинг хотини Салима Заҳрога телефон қилиб, 200 АҚШ доллари зарурлигини айтди. Заҳро бунча пулни топишнинг имкони йўқ эканини айтганида, у қулоғидаги зирагини сотишни маслаҳат берди. Яна дағдаға, қўрқитиш ва таҳдид исканжасида қолган Заҳро зирагини сотишга мажбур бўлди.\nТаажжубланарли томони шундаки, бундай қабиҳлик кам эмас, кўп эмас, роппа-роса уч йил давом этди. Санжар ва унинг хотини Заҳронинг бор-йўғини сўриб олди. Заҳронинг топган пули, йиққан бисоти нафс бандалари Санжар ва унинг хотинининг чўнтагига оқиб кираверди.\nЗаҳро бошига тушган бу кулфатни ота-онасига билдирмасликка уринарди. Аммо унинг беўхшов хатти-ҳаракати, доимо қўрқув ичида юришини кўриб, оила-аъзолари ҳушёр тортишди.\nБунинг устига бир кун Санжар яна Заҳрога қўнғироқ қилганида, телефонни унинг опаси Зуҳра олди. Санжар уни Заҳро деб ўйлади, шекилли, масхаралаб, устидан кула бошлади. Табиийки, унинг гапларига Зуҳра чидаб туролмай қарғашга тушди. Санжар эса, бунга жавобан яна суратлар ҳақида гапирди ва гўшакни қўйиб қўйди. Зуҳра нима гап эканини англолмай буткул довдираб қолди ва Заҳрони қистовга олди. Заҳро эса, ҳаммасини опасига айтишга мажбур бўлди.\nШундан сўнг улар ҳуқуқни муҳофаза қилувчи идорага ариза билан мурожаат қилишди.\nШу тариқа эр-хотин Санжар ва Салиманинг қилмиши тўлиқ ошкор бўлди.\nСуд ҳукми ўқилди. Санжар Усмонов Жиноят кодексининг тегишли моддалари билан айбланиб, панжара ортидан жой олди. Салиманинг эса, аёллиги ва вояга етмаган фарзандлари борлиги инобатга олиниб, унга озодликдан маҳрум қилиш билан боғлиқ бўлмаган жазо тайинланди.\nСанжар ва Салиманинг соддадил Заҳрога ўтказган зулм ва зўравонликлари барчамиз учун сабоқ бўлиши даркор.\nТошкент вилояти маъмурий судининг судьяси